open-index/open-wikipedia-markdown huggingface dataset:
രൂപ് കൻവാർ

രാജസ്ഥാനിലെ ദിയോരാല ഗ്രാമത്തിൽ സതി അനുഷ്ഠാനവുമായി ബന്ധപ്പെട്ട രജപുത്ര യുവതിയാണ് **രൂപ് കൻവാർ.** (1969 – 4 സെപ്റ്റം: 1987). മാൻസിംഗ് എന്നയാളുടെ ഭാര്യയായിരുന്നു രൂപ്. ഭർത്താവിന്റെ മരണത്തെത്തുടർന്ന് സതി അനുഷ്ഠിയ്ക്കപ്പെട്ട സംഭവത്തിനു ദൃക്സാക്ഷികളായി അനേകം ആളുകൾ സ്ഥലത്ത് സന്നിഹിതരായിരുന്നു. ഈ ദാരുണ സംഭവം സതിനിരോധനത്തെ  സംബന്ധിച്ച്  സംസ്ഥാനത്ത് പ്രത്യേക നിയമം തന്നെ(*Commission of Sati (Prevention) Act*)നടപ്പിലാക്കുന്നതിനു കാരണമായിത്തീർന്നു.
വിധവയായ രൂപ് കൻവാറിനെ നിർബന്ധിതമായി സതി അനുഷ്ഠിയ്ക്കുവാൻ പ്രേരിപ്പിച്ചതിനെക്കുറിച്ച് അക്കാലത്ത് വിവാദങ്ങളും ആരോപണങ്ങളും നിലവിലുണ്ടായിരുന്നു. ഈ സംഭവുമായി ബന്ധപ്പെട്ട് 45  പേരെ കൊലപാതക കുറ്റം ചുമത്തി വിചാരണ ചെയ്യുകയുണ്ടായി.  വിചാരണയ്ക്കു ശേഷം അവരെ വെറുതേ വിടുകയാണുണ്ടായത്. പിന്നീട് സതിയെ ന്യായീകരിക്കുകയും, അനുഭാവം പ്രകടിപ്പിയ്ക്കുകയും ചെയ്ത രാഷ്ട്രീയനേതാക്കന്മാരുൾപ്പടെ 11 പേരെയും ജയ് പൂർ കോടതി കുറ്റവിമുക്തരാക്കുകയുണ്ടായി.
## അവലംബം

വർഗ്ഗം:ദുരാചാരങ്ങൾ
വർഗ്ഗം:സതി (ആചാരം)
വർഗ്ഗം:സ്ത്രീകൾക്ക് എതിരായ അതിക്രമങ്ങൾ
പോളിഗ്രാഫ് ടെസ്റ്റ്

കുറ്റാന്വേഷണത്തിന്റെ ഭാഗമായി ശാസ്ത്രീയ നുണപരിശോധനയ്ക്ക് ഉപയോഗിക്കുന്ന ഒരു രീതിയാണ് **പോളിഗ്രാഫ് ടെസ്റ്റ്**. 1921-ൽ കാലിഫോർണിയ യൂണിവേഴ്സിറ്റിയിലെ മെഡിക്കൽ വിദ്യാർത്ഥിയായിരുന്ന ജോൺ അഗസ്റ്റസ് ലാർസണാണ് ഈ ടെസ്റ്റ് കണ്ടുപിടിച്ചത്.  ഇലക്ട്രോണിക് യന്ത്രങ്ങളുടെ സഹായത്തോടെയാണ് ഈ പരിശോധന നടത്തുന്നത്. ശരീരത്തിൽ സെൻസറുകൾ പോലെയുള്ള ചില ഉപകരണങ്ങൾ ഘടിപ്പിച്ച് പ്രതിയുടെ രക്തസമ്മർദ്ദം, നാഡിമിടിപ്പ്, വിവിധ വികാരങ്ങൾ തുടങ്ങിയവ സൂക്ഷ്മമായി നിരീക്ഷിച്ചാണ് ഈ പരിശോധനയിൽ അന്തിമ നിഗമനത്തിൽ എത്തുന്നത്. വിവിധ ചോദ്യങ്ങളോട് പ്രസ്തുത വ്യകതി അറിയാതെതന്നെ ശരീരം എങ്ങനെ പ്രതികരിക്കുന്നു എന്ന് നിരീക്ഷിച്ചാണ് പറയുന്നത് കളവാണോ എന്നുള്ള നിഗമനത്തിൽ വിദഗ്ദ്ധർ എത്തിച്ചേരുന്നത്. പ്രതിയുടെ സമ്മതത്തോടെ മാത്രമേ ഈ പരിശോധന നടത്താൻ അനുവാദമുള്ളൂ. ഈ പരിശോധനയുടെ കൃത്യത പലപ്പോഴും ചോദ്യം ചെയ്യപ്പെട്ടിട്ടുണ്ട്.

## ഇതും കാണുക
* നുണപരിശോധന
* ബ്രയിൻ മാപ്പിങ്
* നാർക്കോ അനാലിസിസ്

## അവലംബം

വർഗ്ഗം:കുറ്റാന്വേഷണ പരിശോധനകൾ
വർഗ്ഗം:അമേരിക്കൻ കണ്ടുപിടിത്തങ്ങൾ
ദിവാനിയ

കുവൈത്തി സമൂഹത്തിലെ അസാധാരണമായൊരു സ്ഥാപനമാണ് **ദിവാനിയ**(**Dewaniya**). മറ്റു ഗൾഫ് രാജ്യങ്ങളിലൊന്നും ഇങ്ങനെയൊന്നില്ല. പുരുഷന്മാരുടെ കൂടിചേരലാണത്. രണ്ടോ മൂന്നോ ആഴ്ചയിലൊരിക്കൽ വൈകുന്നേരമോ രാത്രിയോ ആണ് ഈ കൂട്ടായ്മ. രാഷ്ട്രീയവും സാമ്പത്തിക സാമൂഹിക കാര്യങ്ങളും പ്രാദേശിക പ്രശ്നങ്ങളുമുൾപ്പെടെ എല്ലാ വിഷയങ്ങളെപ്പറ്റിയുള്ള തുറന്ന ചർച്ചയാണ് ദിവാനിയയിൽ നടക്കുന്നത്. കുവൈത്തിലെ ജനാധിപത്യത്തിന്റെയയും അഭിപ്രായസ്വാതന്ത്രത്തിന്റെയും പ്രതീകമാണ് ഓരോ ദിവാനിയയും. ചായസൽക്കാരവും ഉണ്ടാകും. സ്ത്രീകൾ ദിവാനിയയിൽ പങ്കെടുക്കാറില്ല. അവർക്ക് സ്വകാര്യ ദിവാനിയകളുണ്ടെങ്കിലും അവ അത്ര വ്യാപകമല്ല. പല പ്രമുഖരും തങ്ങൾ നടത്തുന്ന ദിവാനിയകൾ പത്രത്തിൽ പരസ്യം ചെയ്യാറുണ്ട്.
ഹവായ് അഗ്നിപർവ്വത ദേശീയോദ്യാനം

അമേരിക്കൻ ഐക്യനാടുകളുടെ ഭാഗമായ ഹവായി ദ്വീപിൽ സ്ഥിതിചെയ്യുന്ന അതീവ പ്രാധാന്യമുള്ള ഒരു ദേശീയോദ്യാനമാണ് **ഹവായ് അഗ്നിപർവ്വത ദേശീയോദ്യാനം** ( ഇംഗ്ലീഷ്:**Hawaii Volcanoes National Park**). 1916-ലാണ് ഇവിടെ ഒരു ദേശീയോദ്യാനം നിലവിൽ വന്നത്. ലോകത്തിലെ പ്രധാനപ്പെട്ട രണ്ട് സജീവ അഗ്നിപർവ്വതങ്ങളായ കിലൗയയും(Kīlauea) മോണ ലൗവയും(Mauna Loa) ഈ ദേശിയോദ്യാനത്തിന്റെ അതിർത്തിക്കുള്ളിലാണ്. ഹവായ് ദ്വീപിന്റെ ഉദ്ഭവത്തെകുറിച്ചുള്ള പഠനങ്ങൾക്ക് ഇവിടുത്തെ അഗ്നിപർവ്വതങ്ങൾ വെളിച്ചംവീശുന്നു. കൂടാതെ അപൂർവ്വമായ സസ്യജന്തുജാലങ്ങൾക്കും ഈറ്റില്ലമാണിവിടം.

ഇവിടുത്തെ അതുല്യമായ പാരിസ്ഥിതിക സമ്പത്ത് കണക്കിലെടുത്ത് 1980ൽ അന്താരാഷ്ട്ര ബയോസ്പിയർ റിസർവ് പദവി ഈ ദേശീയോദ്യാനത്തിന് ലഭിക്കുയുണ്ടായി. 1987ൽ ലോകപൈതൃക പദവിയും ലഭിച്ചു. 323,431 ഏക്കറാണ് ഉദ്യാനത്തിന്റെ ആകെ വിസ്തീർണ്ണം. ഹൈക്കിങ്, കാംപിങ് തുടങ്ങിയ പ്രവർത്തനങ്ങളും ഈ ദേശീയോദ്യാനത്തിൽ നടന്നുവരുന്നു. ലോകത്തിലെ ഏറ്റവും ബൃഹത്തായ അഗ്നിപർവ്വതമാണ് ഇവിടത്തെ മൗന ലോവ. 4,169മീറ്റർ(13,677അടി) ആണ് ഇതിന്റെ ഉയരം. ഉഷ്ണമേഖലാ മഴക്കാടുകളുടെ കാലാവസ്ഥ മുതൽ തരിശ് മരുഭൂമികളിലേതു വരെയുള്ള കാലാവസ്ഥ ഇവിടെ അനുഭവപ്പെടുന്നു.

## അവലമബം

## പുറത്തേക്കുള്ള കണ്ണികൾ

* 
* Official '''Hawaii Volcanoes National Park''' website
* Volcano Gallery: Hawaii Volcanoes National Park - *photo gallery and park information.*

വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
ബ്രസീൽ ദേശീയ ഫുട്ബോൾ ടീം

**ബ്രസീൽ ദേശീയ ഫുട്ബോൾ ടീം** അന്താരാഷ്ട്ര ഫുട്ബോളിൽ ബ്രസീലിനെ പ്രതിനിധാനം ചെയ്യുന്നു. ബ്രസീലിയൻ ഫുട്ബോൾ കോൺഫെഡറേഷനാണ് ടീമിന്റെ നിയന്ത്രണം. അന്താരാഷ്‌ട്ര ഫുട്ബാൾ സംഘടനയായ ഫിഫയിൽ 1923 മുതൽ അംഗങ്ങളാണ് ബ്രസീൽ ടീം.
**മഞ്ഞപട**
1954 മുതൽ ബ്രിസിൽ അവരുടെ ജഴ്സി മാറ്റി ദേശീയ പതാകയെ അനുസ്‌മരിപ്പിക്കുന്ന നാലു നിറങ്ങൾ ചേർന്ന മഞ്ഞ ജഴ്സി ഡിസൈൻ ചെയ്തു. അങ്ങനെ ബ്രിസിലിനു മഞ്ഞപട എന്ന വിളിപ്പേര് ലഭിച്ചു. ഇതു ഡിസൈൻ ചെയ്തത് അൽദിർ ഗാർഷ്യ സ്ലി ആണ് പിന്നീട് ചെറിയ മാറ്റങ്ങളോടെ ഇപ്പോഴും ജഴ്സി തുടരുന്നു .
ലോകകപ്പ്‌ ചരിത്രത്തിൽ ഏറ്റവും കൂടുതൽ തവണ വിജയികളായത് ബ്രസീലാണ്, അഞ്ച് തവണ. 1958, 1962, 1970, 1994, 2002 എന്നീ വർഷങ്ങളിലാണ് ബ്രസീൽ ലോകകപ്പ്‌ നേടിയത്.

## ഫിഫ ലോകകപ്പിൽ

## അവലംബം

വർഗ്ഗം:തെക്കേ അമേരിക്കയിലെ ദേശീയ ഫുട്ബോൾ ടീമുകൾ
വർഗ്ഗം:ബ്രസീൽ
ഗ്രീൻ ടീ

തേയില ഉപയോഗിച്ചുണ്ടാക്കുന്ന ഒരു തരം പാനീയമാണ് **ഗ്രീൻ ടീ**. ഇലകൾ ഉണക്കി ആവി കയറ്റിയാണ് ഗ്രീൻ ടീ തയ്യാറാക്കുന്നത്. സാധാരണ ചായ പോലെ അധിക സംസ്കരണ പ്രക്രിയകൾ ഇല്ലാതെയാണ് ഇത് തയ്യാറാക്കുന്നത്. അതിനാൽ ചായയിൽ നിന്നും ആന്റിഓക്സിഡന്റായ കാറ്റെച്ചിനും അതിലെ തന്നെ പ്രധാന ഘടകമായ എപിഗാലോ കാറ്റെച്ചിൻ -3 ഗാലെറ്റ് (ഇ.ജി.സി.ജി.) കൂടുതലായി കാണപ്പെടും.

## ഗുണങ്ങൾ
പ്രമേഹം, ശരീരത്തിലെ കൊഴുപ്പിന്റെ അളവ് എന്നിവ കുറയ്ക്കാൻ സഹായിക്കുന്നു. ഗ്രീൻടീ ശരീരത്തിന്റെ പ്രതിരോധ ശക്തി വർദ്ധിപ്പിക്കാനും സഹായിക്കുന്നു.

## ദോഷഫലങ്ങൾ
ഗ്രീൻ ടീ തയ്യാറാക്കിയ ഉടൻ തന്നെ കുടിക്കണം. അല്ലാത്ത പക്ഷം അതിലെ ആന്റിഓക്സിഡന്റുകൾ നഷ്ടമാകും. ഗ്രീൻ ടീയിൽ കഫീൻ, പോളിഫിനോൾ എന്നിവ കൂടുതലായി അടങ്ങിയിരിക്കുന്നതിനാൽ ദഹനക്കേട്, ഉറക്കക്കുറവ്, ഹ്യദയത്തിനുണ്ടാവുന്ന പ്രശ്നങ്ങൾ എന്നിവ ഇതിന്റെ അമിത ഉപയോഗം മൂലം ഉണ്ടാകാൻ കാരണമാകും.

## അവലംബം

## പുറത്തേക്കുള്ള കണ്ണികൾ
* Green Tea (an overview from the University of Maryland Medical Center) 
* Green Tea's cancer fighting potential (audio interview) 
* WebMD review about the health benefits of green tea

വർഗ്ഗം:ചായ
ശ്രീനാഥ് ഭാസി

ഒരു മലയാള സിനിമാ അഭിനേതാവും, ഗായകനുമാണ് **ശ്രീനാഥ് ഭാസി** (ജനനം: 31 മേയ് 1988, കൊച്ചി, കേരളം). 2012ൽ പുറത്തിറങ്ങിയ പ്രണയം എന്ന ചിത്രമാണ് ശ്രീനാഥിന്റെ അരങ്ങേറ്റ ചലച്ചിത്രം. പിന്നീട് ഉസ്താദ് ഹോട്ടൽ, ടാ തടിയാ, ഹണീ ബീ തുടങ്ങിയ ചിത്രങ്ങളിൽ അഭിനയിച്ച് അദ്ദേഹം വളരെയധികം ശ്രദ്ധിക്കപ്പെട്ടു. *ഐസ്ഡ് ടീ* പോലെയുള്ള ചില ഹ്രസ്വ ചിത്രങ്ങളിലും അദ്ദേഹം അഭിനയിച്ചിട്ടുണ്ട്. ക്രിസ്ത്യൻ സംഗീത ബാൻഡായ *ക്രിംസൺ വുഡി*ൽ അംഗമാണ് അദ്ദേഹം. ടാ തടിയാ, ഹണി ബീ തുടങ്ങിയ ചിത്രങ്ങളിൽ മലയാളത്തിന്റെ, കൊച്ചി പ്രാദേശിക രൂപത്തിലുള്ള സംഭാഷണങ്ങൾ മികച്ച രീതിയിൽ അവതരിപ്പിച്ച് അദ്ദേഹം ശ്രദ്ധനേടി. 

## അഭിനയിച്ച ചിത്രങ്ങൾ

## അവലംബം

വർഗ്ഗം:മലയാളചലച്ചിത്രനടന്മാർ‎
വർഗ്ഗം:1987-ൽ ജനിച്ചവർ
പീറ്റർ ജൂലിയാൻ എയ്മണ്ട്

റോമൻ കത്തോലിക്കാസഭയിലെ ഒരു വിശുദ്ധനാണ് **പീറ്റർ ജൂലിയാൻ എയ്മണ്ട്**. (4 ഫെബ്രുവരി 1811 – 1 ഓഗസ്റ്റ് 1868) ഇദ്ദേഹം ഒരു പുരോഹിതനും രണ്ട് മത വിദ്യാഭ്യാസസ്ഥാപനങ്ങളുടെ സ്ഥാപകനുമാണ്. 

## ജീവിതരേഖ
ഫ്രാൻസിലെ ലാമുറേയിൽ 1811 ഫെബ്രുവരി 4-ന് ജനിച്ചു. മാതാപിതാക്കളുടെ എതിർപ്പിനെ അവഗണിച്ച് വൈദികനാകാൻ ചേർന്നെങ്കിലും രോഗങ്ങൾ മൂലം വെദികപഠനം ഉപേക്ഷിച്ച് സെമിനാരിയിൽ നിന്നും മടങ്ങി. വൈദികനാകാനുള്ള ആഗ്രഹം മൂലം രോഗങ്ങൾ കുറഞ്ഞപ്പോൾ അദ്ദേഹം വീണ്ടും സെമിനാരിയിൽ ചേർന്നു. 1834-ൽ മാരിസ്റ്റ് പുരോഹിതരുടെ സഭയിൽ നിന്നും പൗരോഹിത്യപട്ടം സ്വീകരിച്ചു. കുർബാനയോടുള്ള ഭക്തിക്കു പ്രാധാന്യം നൽകിക്കൊണ്ട് 1856-ൽ *വിശുദ്ധ കുർബാനയുടെ വെദികരുടെ സഭ* എന്ന പേരിൽ ഒരു സന്യാസസഭ ആരംഭിച്ചു. ഇതേ തുടർന്ന് പീറ്റർ *വിശുദ്ധ കുർബാനയുടെ കന്യാസ്ത്രീകളുടെ സഭയ്ക്കും* തുടക്കമിട്ടു. 57-ആം വയസ്സിൽ റോമിൽ വച്ച് രോഗം ബാധിച്ച് മരണമടഞ്ഞു. ആറു വാള്യങ്ങളുള്ള *പീറ്റർ ജൂലിയാന്റെ സ്വകാര്യ കത്തുകൾ*, ഒൻപതു വാള്യങ്ങളുള്ള *പീറ്റർ ജൂലിയാന്റെ ധ്യാനചിന്തകൾ* എന്നീ പുസ്തകങ്ങൾ പിന്നീട് പുറത്തിറങ്ങിയിരുന്നു. 1962-ൽ പോപ് ജോൺ ഇരുപത്തിമൂന്നാമൻ പീറ്ററിനെ വിശുദ്ധനായി പ്രഖ്യാപിച്ചു.

## അവലംബം

## പുറത്തേക്കുള്ള കണ്ണികൾ
*Father Eymard's writing
*Letellier, Arthur. "Venerable Pierre-Julien Eymard." The Catholic Encyclopedia. Vol. 5. New York: Robert Appleton Company, 1909. 29 Jun. 2013

വർഗ്ഗം:റോമൻ കത്തോലിക്കാസഭയിലെ വിശുദ്ധർ
കേരളത്തിലെ നാടൻ വാദ്യോപകരണങ്ങളുടെ പട്ടിക

## അവലംബം
*Folk Music Instruments - Dr. MV Vishnu Namboodiri, Page 34,  Kerala Calling, september2011


വർഗ്ഗം:കേരളത്തിലെ വാദ്യോപകരണങ്ങൾ
നവധാര തിയറ്റേഴ്സ്, പൂഞ്ഞാർ

കേരളത്തിലെ ഒരു നാടകസമിതിയായിരുന്നു കോട്ടയം ജില്ലയിലെ പൂഞ്ഞാർ ആസ്ഥാനമായുള്ള **പൂഞ്ഞാർ നവധാര**. ഗാനമേള ട്രൂപ്പ്. ഗായക സംഘം, ബാലെ, ബാന്റ് സെറ്റ് എന്നിവയും സമിക്കുണ്ടായിരുന്നു. കേരളത്തിൽ നാടകങ്ങൾക്കുണ്ടായ തകർച്ചയിൽ ഈ സമിതി പിന്നീട് മറ്റുടമസ്ഥതയിൽ ഗാനമേള മാത്രമായി ചുരുക്കി. കേരളത്തിൽ അങ്ങോളമിങ്ങോളം സമിതി നിരവധി നാടകങ്ങൾ അവതരിപ്പിച്ചു.

1976 ആഗസ്റ്റ് 15നാ ണ് ഈ സമിതി പ്രവർത്തനം തുടങ്ങിയത്. ഒരു സാമൂഹ്യ സംഗീത നാടകമായ ഹേബിയസ് കോർപ്പസ് ആയിരുന്നു ആദ്യാവതരണം. 1986 ൽ ദശാബ്ദി പ്രമാണിച്ച് സമിതി ഒരു സുവനീർ പുറത്തിറക്കി. റവ. ഫാദർ ഈപ്പൻ ഏർത്തയിൽ ഈ സമിതിയുടെ രക്ഷാധികാരിയായിരുന്നു.  തിലകനെപോലെയും ജോസ് ആലഞ്ചേരിയെപ്പോലെയും പ്രമുഖരായ നിരവധി സംവിധായകർ സമിതിയുമായി ബന്ധപ്പെട്ട് പ്രവർത്തിച്ചു. മോചനം എന്ന നാടകത്തിലെ അഭിനയത്തിന് എം.എസ്. തൃപ്പൂണിത്തുറക്ക് നല്ല നാടക നടനുള്ള സംസ്ഥാന അവാർഡ് ലഭിച്ചു. നിരവധി വേദികൾ ലഭിച്ച ഈ നാടത്തിന്റെ അവതരണത്തോടെ ഈപ്പനച്ചന്റെ നേതൃത്വത്തിൽ കേരളത്തിലെ പ്രധാന സമിതികളിലൊന്നായി നവധാര വളർന്നു. മോചനത്തിന്  പ്രൊഫഷണൽ നാടകങ്ങൾക്കുള്ള മൂന്നു സംസ്ഥാന അവാർഡുകൾ ലഭിച്ചു. കേരളത്തിലും വടക്കേ ഇന്ത്യയിലും ധാരാളം വേദികൾ ലഭിച്ചു. 

## നാടകങ്ങൾ
* ഹേബിയസ് കോർപ്പസ്
* പിപാസ
* അനന്തം അജ്ഞാതം
* പശ്ചിമഘട്ടം
* തീരം കാശ്മീരം                   
* സ്വപ്ന രഥം
* മോചനം (നാടകകൃത്ത്: വർഗീസ് പോൾ)
* ജസ്റ്റിസ് (നാടകകൃത്ത്: വർഗീസ് പോൾ)
* സാഗരം
* വസന്തം
*  പണ്ട് പണ്ട് പണ്ടൊരിക്കൽ

## സമിതിയുമായി സഹകരിച്ചിരുന്ന പ്രമുഖർ
* തിലകൻ
* പങ്കജവല്ലി
* കെ.എം. ധർമ്മൻ
* ജോസ് ആലഞ്ചേരി
* വർഗീസ് പോൾ
* പി. ഭാസ്കരൻ
* ആർട്ടിസ്റ്റ് കേശവൻ
* സുന്ദരൻ കല്ലായി
* ശ്രീമൂലനഗരം വിജയൻ
* ചൊവ്വല്ലൂർ കൃഷ്ണൻകുട്ടി
* കുമരകം രാജപ്പൻ
* ആർട്ടിസ്റ്റ് സുജാതൻ
*
## അവലംബം

## പുറം കണ്ണികൾ
* നവധാര തിയറ്റേഴ്സ് പൂഞ്ഞാർ – ദശാബ്ദി സ്മരണിക
വർഗ്ഗം:കേരളത്തിലെ നാടകസംഘങ്ങൾ
അനീസ് സലീം

മലയാളിയായ ഒരു ആംഗലേയ സാഹിത്യകാരനാണ് **അനീസ് സലീം**. ഇംഗ്ലിഷ് നോവലിന് കേന്ദ്രസാഹിത്യ അക്കാഡമി പുരസ്‌കാരം നേടുന്ന ആദ്യ മലയാളിയാണ് ഇദ്ദേഹം.

## ജീവിതരേഖ
തിരുവനന്തപുരം ജില്ലയിലെ വർക്കലയിലാണ് അനീസ് ജനിച്ചത്. മലയാളം അദ്ധ്യയന മാദ്ധ്യമമായ വിദ്യാലയത്തിൽ ഹൈസ്കൂൾ വിദ്യാഭ്യാസം പൂർത്തിയാക്കി. എങ്കിലും ഉപരിപഠനം തുടർന്നില്ല. ഇപ്പോൾ എറണാകുളത്തുള്ള ഒരു പരസ്യ സ്ഥാപനത്തിൽ ജോലി ചെയ്തു. ആദ്യമായി ജെയ് വോക്കർ എന്ന പേരിൽ ഒരു ചെറുകഥയാണ് എഴുതിയത്.  ഇലസ്‌ട്രേറ്റഡ് വീക്ക്‌ലിയിലേക്ക് അയച്ചുകൊടുത്തെങ്കിലും ആ കഥ എഡിറ്റർ പ്രസിദ്ധീകരിക്കാതെ തിരികെ അയച്ചു. വീണ്ടും ഒരു ചെറുകഥ കൂടി എഴുതി.അതോടെ ചെറുകഥ എഴുത്ത് അവസാനിപ്പിച്ചു.

2012 അവസാനം പുറത്തിറങ്ങിയ **ദ വിക്സ് മാങ്ഗോ ട്രീ** എന്ന നോവൽ ആണ് ആദ്യ കൃതി. പുസ്തകത്തിന് ലഭിച്ച ജനപ്രീതിയെ തുടർന്ന് ഒരു വർഷത്തിനുള്ളിൽ അനീസ് രചിച്ച നാലു ആംഗലേയ നോവലുകൾ പ്രസിദ്ധീകൃതമായി.

*വാനിറ്റി ബാഗ്* എന്ന പുസ്തകം ഷോലാപൂർ യൂണിവേഴ്‌സിറ്റിയിൽ എം.എ.യ്ക്ക് പാഠപുസ്തകമായി ഉൾപ്പെടുത്തിയിട്ടുണ്ട്.

## കൃതികൾ
* ടെയിൽസ് ഫ്രം എ വെൻഡിങ് മെഷീൻ
* വാനിറ്റി ബാഗ്
* ദ വിക്സ് മാങ്ഗോ ട്രീ
* ദി ബ്ലൈൻഡ് ലേഡീസ് ഡിസിഡെന്റ്‌സ്
* ദി സ്മാൾ ടൗൺ സീ
* ദി ഓഡ് ബുക്ക്‌ ഓഫ് ബേബി നെയിംസ്

## പുരസ്കാരങ്ങൾ
* 2013ലെ മികച്ച നോവലിനുള്ള 'ദ് ഹിന്ദു' പുരാകാരം 'വാനിറ്റി ബാഗ്' എന്ന കൃതിക്ക് ലഭിച്ചു.
* 'ദി ബ്ലൈൻഡ് ലേഡീസ് ഡിസിഡെന്റ്‌സ്' എന്ന കൃതിക്ക് ഇംഗ്ലീഷ് ഭാഷയിലെ മികച്ച നോവലിനുള്ള കേന്ദ്രസാഹിത്യ അക്കാദമി പുരസ്‌കാരം ലഭിച്ചു.

## അവലംബം

## പുറത്തേക്കുള്ള കണ്ണികൾ

* 'My Interpretation Of The Emergency' - ബിസിനസ് വേൾഡ് മാഗസിൻ പ്രസിദ്ധീകരിച്ച അനീസുമായുള്ള അഭിമുഖം

വർഗ്ഗം:ഇന്തോ-ഇംഗ്ലീഷ് എഴുത്തുകാർ
വർഗ്ഗം:ഇന്ത്യൻ കഥാകൃത്തുക്കൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മലയാളികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
മോണ്ടിസെല്ലൊ

അമേരിക്കയിലെ വിർജീനിയയിൽ സ്ഥിതിചെയ്യുന്ന ഒരു ചരിത്ര സ്മാരകമാണ് **മോണ്ടിസെല്ലൊ**(ഇംഗ്ലീഷ്: **Monticello**). മൂന്നാമത്തെ അമേരിക്കൻ പ്രസിഡന്റായിരുന്ന തോമസ് ജെഫേഴ്സണിന്റെ  തോട്ടമായിരുന്നു(plantation) മോണ്ടിസെല്ലൊ. അദ്ദേഹത്തിന് 26 വയസ്സ് പ്രായമുള്ളപ്പോളാണ് ഈ പ്ലാന്റേഷന്റെ നിർമ്മാണം ആരംഭിക്കുന്നത്. തന്റെ പിതാവിൽനിനും കൈമാറികിട്ടിയ ഭൂമിയിലായിരുന്നു ഇത്. യഥാർത്ഥത്തിൽ 5,000 ഏക്കർ (2,000 ഹെക്ടർ) വിസ്തൃതിയുണ്ടായിരുന്ന തോപ്പിൽ പുകയിലയും മറ്റു മിശ്രവിളകളുമാണ് കൃഷി ചെയ്തിരുന്നത്.  പിന്നീട് ജെഫേർസ്ണിന്റെ കാലത്ത് ഇവിടം ഗോതമ്പ്കൃഷിയ്ക്കായി മാറ്റപ്പെട്ടു. മൊണ്ടിസെല്ലൊയിലെ ജെഫേർസണിന്റെ വസതിയും പ്രശസ്തമാണ്.  

, ഇറ്റാലിയൻ നവോത്ഥാന വാസ്തുശില്പിയായ ആന്ദ്രേയ പല്ലാഡിയൊയുടെ പുസ്തകങ്ങളെ ആധാരമാക്കി നിയോക്ലാസിക്കൽ ശൈലിയിൽ ജെഫേഴ്സൺ സ്വയം രൂപകല്പനചെയ്തതാണ് മോണ്ടിസെല്ലൊയിലെ വസതി. 18ആം നൂറ്റാണ്ടിലെ യൂറോപ്യൻ വാസ്തുശൈലി ഈ കെട്ടിടത്തിലും കൊണ്ടുവരാൻ ജഫേർസൺ ശ്രദ്ധിച്ചിരുന്നു. ഒരു ചെറിയ കുന്നിന്മേലാണ് ഈ വീട് സ്ഥിതിചെയ്യുന്നത്. മൊണ്ടിസെല്ലൊ പ്ലാന്റേഷനിൽ ജഫേർസന്റെ വീട് കൂടാതെ മറ്റു പല കെട്ടിടങ്ങളും ഉണ്ടായിരുന്നു.

ജഫേർസന്റെ കാലശേഷം  അദ്ദേഹത്തിന്റെ പുത്രി മാർത്ത ജഫേർസൻ റാൻഡോൾഫ് ഈ വസ്തുവകകൾ എല്ലാം വിൽക്കുകയുണ്ടായി. പിന്നീടത്  യു.എസ് നാവികസേനയിൽ കമാൻഡറായിരുന്ന ഉറിയാ പി. ലെവിയുടെ( Uriah P. Levy) വിലയ്ക്ക് വാങ്ങി. അദ്ദേഹം ജഫേർസണിന്റെ ഒരു ആരാധകനായിരുന്നു. തൻറെ സമ്പാദ്യത്തിൽനിന്നുള്ള പണം മോണ്ടിസെല്ലോയുടെ സംരക്ഷണത്തിനും പരിപാലനത്തിനുമായി അദ്ദേഹം നീക്കിവെച്ചിരുന്നു. പിന്നീടത് 1879-ൽ, അദ്ദേഹത്തിന്റെ സഹോദരീപുത്രനായിരുന്ന ജഫേർസൺ മോൺരെ ലെവിയുടെ കൈകളിലെത്തി. അദ്ദേഹവും പുനഃരുദ്ധാരണ- സംരക്ഷണ പ്രവർത്തനങ്ങൾക്കായി പണം മാറ്റിവെച്ചിരുന്നു. 1923-ൽ വസ്തു തോമസ് ജെഫേഴ്സൺ ഫൗണ്ടേഷന് വിറ്റു. തോമസ് ജെഫേഴ്സൺ ഫൗണ്ടേഷന്റ്റെ കീഴിൽ ഒരു മ്യൂസിയവും വിവിദ്യാഭ്യാസ സ്ഥാപനവും പ്രവർത്തനമാരംഭിച്ചു.

മോണ്ടിസെല്ലൊ ഇന്ന് ഒരു യു.എസ് ചരിത്ര സ്മാരകമാണ്. 1987-ൽ ജഫേർസണിന്റെ സൃഷ്ടികളായ മൊണ്ടിസെല്ലൊയും സമീപത്തുള്ള വിർജീനിയ സർവ്വകലാശാലയും കൂടെ ചേർത്ത് ലോകപൈതൃക പട്ടികയിൽ ഉൾപ്പെടുത്തി. 

## വിശാല ദൃശ്യങ്ങൾ

## അവലംബം

വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
നവാബ്

മുഗൾ ഭരണാധികാരികൾ അവരുടെ സാമന്തഭരണാധികാരികൾക്ക് നൽകിയിരുന്ന സ്ഥാനപ്പേരാണ് **നവാബ് **.

പ്രതിനിധിഭരണാധികാരി എന്ന അർത്ഥമുള്ള പദമാണിത്. എന്നാൽ പിൽക്കാലങ്ങളിൽ ഇത് വെറും ബഹുമാനസൂചകമായ സ്ഥാനപ്പേരായി ഉപയോഗിക്കാൻ തുടങ്ങി. സാധാരണയായി പുരുഷൻമാരാണ് ഈ സ്ഥാനപ്പേരുപയോഗിച്ചിരുന്നതെങ്കിലും ചിലപ്പോഴൊക്കെ സ്ത്രീകളും ഉപയോഗിച്ചിരുന്നു.
## അവലംബം

വർഗ്ഗം:സ്ഥാനപ്പേരുകൾ
വർഗ്ഗം:മുഗൾ സാമ്രാജ്യം
നവാബ് (വിവക്ഷകൾ)

* നവാബ് - സ്ഥാനപ്പേര്
* നവാബ് (പത്രം)
* നവാബ് ചിത്രശലഭം

* നവാബ് രാജേന്ദ്രൻ

* നവാബ് ബാനു
കെ.എസ്. സുദർശൻ

**കുപ്പള്ളി സീതാരാമയ്യ സുദർശൻ**, **കെ.എസ് സുദർശൻ** എന്ന പേരിൽ ഇദ്ദേഹം അറിയപ്പെട്ടിരുന്നു. രാഷ്ട്രീയ സ്വയം സേവക് സംഘത്തിന്റെ അഞ്ചാമത്തെ (2000 മുതൽ 2009 വരെ) സർസംഘചാലക് ആയിരുന്നു. സംഘ പ്രവർത്തകർ അദ്ദേഹത്തെ **സുദർശൻ ജി** എന്നാണ് വിളിച്ചിരുന്നത്‌ .

## ജീവിതരേഖ
ഛത്തീസ്ഗഢിലെ റായ്‌പൂരിൽ - കർണാടകയിലെ കുപ്പള്ളി ഗ്രാമത്തിൽ നിന്നും വന്നു താമസിച്ചിരുന്ന ഒരു ബ്രാഹ്മണ കുടുംബത്തിൽ 1931 ജൂൺ 18 നാണ് സുദർശൻ ജനിച്ചത്. സാഗർ സർവകലാശാലയിൽ നിന്നും സ്വർണ്ണ മെഡലോടെ ടെലികമ്മ്യൂണിക്കേഷൻ എൻജിനീയറിങ്ങിൽ ബിരുദം നേടി. 

ഒൻപതാമത്തെ വയസിൽ ആർഎസ്എസ് ശാഖയിൽ എത്തിയ സുദർശൻ, ആറുദശാബ്ദക്കാലം ആർ.എസ്.എസ് പ്രചാരകനായി പ്രവർത്തിച്ചു. 1954 ൽ സംഘടനയുടെ മുഴുവൻ സമയ പ്രചാരകനായി. മധ്യപ്രദേശിലെ റായ്ഗഡ് ജില്ലയുടെ ചുമതലയാണ് അദ്ദേഹത്തിന് ആദ്യം ലഭിച്ചത്. 1964 ൽ അദ്ദേഹത്തിന്റെ ചെറുപ്രായത്തിൽ തന്നെ മധ്യഭാരതത്തിന്റെ പ്രാന്തപ്രചാരകനായി. 1969 ൽ സുദർശൻ അഖിലേന്ത്യാ സംഘടനകളുടെ കൺവീനർ സ്ഥാനത്തേക്ക് നിയമിക്കപെട്ടു. 1979 ൽ ആർ.എസ്.എസ് ബൗദ്ധിക ഘടകത്തിൻറെ തലപ്പത്തെത്തി. 1990 ൽ ആർ.എസ്.എസ് ജോയിൻറ് ജനറൽ സെക്രട്ടറി ആയി. ശാരീരിക് വിഭാഗത്തിൻറെയും ബൗദ്ധിക വിഭാഗത്തിൻറെയും തലവനായി ഇദ്ദേഹം പ്രവർത്തിച്ചിട്ടുണ്ട്. വിവിധ മത വിഭാഗങ്ങളുമായി ചർച്ചകൾക്ക് ഇദ്ദേഹം മുൻകൈ എടുത്തിരുന്നു.

ആരോഗ്യപരമായ കാരണങ്ങളാൽ സ്ഥാനമൊഴിഞ്ഞ രാജേന്ദ്ര സിംഗിന്റെ പിൻഗാമിയായാണ് സുദർശൻ 2000 മാർച്ച് 10 ന് സർസംഘചാലക് പദവിയിൽ എത്തുന്നത്‌ .

എ.ബി. വാജ്‌പേയി, എൽ.കെ. അദ്വാനി തുടങ്ങിയ മുതിർന്ന നേതാക്കൾ യുവനേതൃത്വത്തിനു വഴിമാറണം എന്നാവശ്യപ്പെട്ടു 2005 ൽ സുദർശൻ നടത്തിയ പരാമർശം സംഘടനയിൽ തന്നെ വേർതിരിവുകൾക്കിടയാക്കിയിരുന്നു.  ആർ.എസ്.എസ് ന്റെ ശക്തരായ വക്താക്കളിൽ ഒരാളായിരുന്നു സുദർശൻ. ബി.ജെ.പി നേതൃത്വം നൽകിയ എൻ.ഡി.എ. സർക്കാരിനെയും ബിജെപിയെയും സാമ്പത്തികനയം സംബന്ധിച്ച കാര്യങ്ങളിൽ അദ്ദേഹം വിമർശിച്ചിട്ടുണ്ട്. 2009 ൽ ആരോഗ്യപരമായ കാരണങ്ങളാൽ സർസംഘചാലക് പദവിയിൽ നിന്നും സ്ഥാനം ഒഴിഞ്ഞു.

## അവസാന കാലം
2012 സെപ്റ്റംബർ 15 ന് റായ്പൂരിൽ ഹൃദയാഘാതം മൂലം അന്തരിച്ചു .

## അവലംബം

വർഗ്ഗം:സർസംഘചാലക്
വർഗ്ഗം:രാഷ്ട്രിയ സ്വയം സേവക സംഘ പ്രചാരകൻ
വർഗ്ഗം:1931-ൽ ജനിച്ചവർ
വർഗ്ഗം:2012-ൽ മരിച്ചവർ
മൾട്ടിമീറ്റർ

വൈദ്യുതിയുടെയും വൈദ്യുതചാലകങ്ങളുടെയും വിവിധ ഗുണഗണങ്ങൾ അളന്നെടുക്കാനും ഇലക്ട്രോണിക് ഉപകരണങ്ങളുടെ തകരാറുകൾ കണ്ടെത്താനും സഹായിക്കുന്ന ഉപകരണമാണ് **മൾട്ടിമീറ്റർ**. *അനലോഗ് മൾട്ടിമീറ്റർ* സൂചി ഉപയോഗിച്ച് അളവുകൾ കാട്ടിത്തരുന്നു. *ഡിജിറ്റൽ മൾട്ടിമീറ്റർ* അക്കങ്ങളായി അളവുകൾ കാട്ടിത്തരുന്നു.

[[വർഗ്ഗം:വൈദ്യുതമാപിനികൾ].            9495311306 call me for electrical plumbing work.
ജീവന്റെ മരം (ബഹ്‌റൈൻ)

ബഹ്‌റൈനിലെ ജബൽ ദുക്കാൻ പ്രദേശത്ത് നിന്ന് രണ്ട് കിലോമീറ്റർ (1.2 മൈൽ) ദൂരെയുള്ള മരുഭൂമിയിലാണ് **ജീവന്റെ മരം** (Tree of Life, Shajarat-al-Hayat) എന്ന വിശേഷണമുള്ള പ്രോസൊപിസ് സിനറാറിയ (Prosopis cineraria)  എന്ന മരം നിൽക്കുന്നത്. 9.75 മീറ്റർ (32 അടി) ഉയരമുള്ള ഈ മരം 500 വർഷം പഴക്കവും 7.6 മീറ്റർ (25 അടി) ഉയരമുള്ള മൺക്കുനയിലാണ് നിൽക്കുന്നത്.  

ഈ പ്രദേശത്ത് വളരുന്ന വളരെ വലിയ മരമെന്ന നിലയിലും 400 വർഷത്തെ പഴക്കമുള്ള മരമെന്ന നിലയിലും വളരെയധികം സഞ്ചാരികളെ ആകർഷിക്കുന്നുണ്ട്. ഒരു വർഷം ഏകദേശം 50,000 സഞ്ചാരികൾ ഇവിടെ വരുന്നുണ്ടെന്നാണ് കണക്കാക്കുന്നത്. 

ഗോത്രസംസ്കാരത്തിന്റെ ആചാരങ്ങൾ ഈ മരത്തിനോട് ചേർന്ന് നടത്തപ്പെട്ടതായി കരുതപ്പെടുന്നുണ്ട്. 2010 ഓക്‌ടോബറിൽ പുരാവസ്തുശാസ്ത്രഞ്ജർ ഈ മരത്തിന്റെ സമീപപ്രദേശത്ത് ഖനനം നടത്തി കളിമൺ പാത്രങ്ങളും മറ്റും കണ്ടെത്തിയിട്ടുണ്ട്.  അതിൽ പലതും ഡിൽമൻ സംസ്കാരത്തിന്റെയത്ര പഴക്കമുള്ളതായി കണക്കാക്കുന്നുണ്ട്. 

വരണ്ട കാലാവസ്ഥയിലും വളരുന്ന പ്രോസൊപിസ് മരങ്ങളുടെ വേരുകൾ വളരെയധികം ആഴ്ന്നിറങ്ങുന്നതാണ്.  

എൽ.എ. സ്റ്റോറി (L.A. Story) എന്ന സിനിമയിൽ ഈ മരം സൂചിപ്പിച്ചിട്ടുണ്ട്. 

## ചിത്രശാല


File:Tree_of_Life,_Bahrain_-_ജീവന്റെ_മരം,_ബഹ്റൈൻ_02.JPG|ജീവന്റെ മരം


## അവലംബം
എൽസി സുകുമാരൻ

ഒരു മലയാള നാടകനടിയാണ് **എൽസി സുകുമാരൻ**. പന്ത്രണ്ടാം വയസു മുതൽ അഭിനയം ആരംഭിച്ചു. നിരവധി അമച്വർ നാടകങ്ങളിലും നാടക സമിതികളുടെ പ്രൊഫഷണൽ നാടകങ്ങളിലും അഭിനയിച്ചിട്ടുണ്ട്.  

## ജീവിതരേഖ
1955-ൽ കൊടുങ്ങല്ലൂർ ഗോതുരുത്ത് സ്വദേശി ഫ്രാൻസിസിന്റെയും എറണാകുളം ജില്ലയിലെ പെരുമാനൂർ സ്വദേശിനി എമിലിയുടെയും മകളായി ജനിച്ചു. പന്തീരാങ്കാവ് ഹൈസ്‌കൂളിൽ ഏഴാം ക്ലാസ് വിദ്യാർഥിനിയായിരിക്കെ സ്കൂൾ നാടകത്തിൽ അഭിനയിച്ചു. കലാസമിതികളുടെയും വായനശാലകളുടെയും വാർഷികങ്ങൾക്ക് നിരവധി നാടകങ്ങളിൽ വേഷമിട്ടു. കോഴിക്കോട് സംഗമം തിയേറ്റേഴ്‌സിലൂടെയാണ് എൽസി പ്രഫഷണൽ നാടക രംഗത്ത് പ്രവേശിക്കുന്നത്. ഈ കാലയളവിൽ സൃഷ്ടി, സ്ഥിതി, സംഹാരം, സാക്ഷാത്കാരം, സമന്വയം, സനാതനം, സന്നാഹം തുടങ്ങി നിരവധി നാടകങ്ങളിൽ അഭിനയിച്ചു. തിക്കോടിയൻ, കെ.ടി. മുഹമ്മദ്, എം.ടി., വൈക്കം മുഹമ്മദ് ബഷീർ തുടങ്ങിയവരുടെ നാടകങ്ങളിലും വേഷമിട്ടു.

കലിംഗ, ചിരന്തന തുടങ്ങിയ നാടക സമിതികളിലും എൽസി അഭിനയിച്ചു. ഇതിൽ കലിംഗയിൽ നാൽക്കവല, കൈനാട്ടികൾ എന്നീ നാടകങ്ങളിൽ മാത്രമാണ് അഭിനയിച്ചത്. ചിരന്തനയിൽ അപൂർവ്വം അരങ്ങുകളിൽ അഭിനയിച്ചു. സൃഷ്ടി എന്ന നാടകം ചലച്ചിത്രമാക്കിയപ്പോൾ അതിലെ കഥാപാത്രമായ രാധയെ എൽസി തന്നെയാണ് അവതരിപ്പിച്ചത്. വി.ടി. അരവിന്ദാക്ഷമേനോൻ, നെല്ലിക്കോട് ഭാസ്‌കരൻ, ബാലൻ കെ. നായർ, കുതിരവട്ടം പപ്പു, കുഞ്ഞാവ, കുഞ്ഞാണ്ടി, നിലമ്പൂർ ബാലൻ, മാമുക്കോയ, ശാന്താദേവി, കണ്ണൂർ രാജം, നിലമ്പൂർ ആയിഷ, വിജയലക്ഷ്മി തുടങ്ങിയ പ്രമുഖരുടെ ഒപ്പം നിരവധി വേദികളിൽ എൽസി അഭിനയിച്ചു. 

1995-ൽ ഉറൂബിന്റെ *ഭഗവാന്റെ അട്ടഹാസം* എന്ന ചെറുകഥ ഏകാഭിനയരൂപത്തിൽ അവതരിപ്പിച്ച് എൽസി അക്കാലത്ത് ശ്രദ്ധിക്കപ്പെട്ടു. *കടാങ്കട*'യെന്ന കഥാപാത്രത്തെയാണ് ഇതിൽ അവതരിപ്പിച്ചത്. 1969 മുതൽ കോഴിക്കോട് ആകാശവാണിയിലെ ഡ്രാമ ആർട്ടിസ്റ്റായും 1993 മുതൽ എ-ഗ്രേഡ് ആർട്ടിസ്റ്റായും എൽസി പ്രവർത്തിക്കുന്നു. പാത്തുമ്മയുടെ ആട്, ബാല്യകാലസഖി, ന്റെപ്പൂപ്പാക്കൊരാനേണ്ടാർന്നു, മയ്യഴിപ്പുഴയുടെ തീരങ്ങളിൽ, അഗ്‌നിസാക്ഷി, രണ്ടാമൂഴം, സ്മാരകശിലകൾ, എണ്ണപ്പാടം, സുൽത്താൻ വീട് തുടങ്ങിയ റേഡിയോ നാടകങ്ങളിൽ എൽസി ശബ്ദം നൽകി. തൃശ്ശൂർ, തിരുവനന്തപുരം നിലയങ്ങളിലും എൽസി പ്രവർത്തിച്ചിട്ടുണ്ട്.

വയലിനിസ്റ്റായ സുകുമാരനെയാണ് എൽസി വിവാഹം ചെയ്തത്. കോഴിക്കോട് സരസ്വതി സ്‌കൂൾ ഓഫ് മ്യൂസിക്കിന്റെ പ്രിൻസിപ്പലായി പ്രവർത്തിക്കുന്നു. കെ.പി.ഉമ്മർ അധ്യക്ഷനായ സംസ്ഥാന പ്രൊഫഷണൽ നാടകമത്സര ജൂറിയിൽ 2000-ൽ ഇവർ അംഗമായിരുന്നു. സരിത്ത്, സനിത എന്നിവർ മക്കൾ.

## അഭിനയിച്ച നാടകങ്ങൾ
* സൃഷ്ടി
* സ്ഥിതി
* സംഹാരം
* സാക്ഷാത്കാരം
* സമന്വയം
* സനാതനം
* സന്നാഹം
* ഗോപുര നടയിൽ
* തമ്പുരാന്റെ പല്ലക്ക്
* കാട്ടുകടന്നൽ
* സൂര്യഗ്രഹണം
* മഹാഭാരതം
* കലിംഗ
* ചിരന്തന
* നാൽക്കവല
* കൈനാട്ടികൾ
* ഭഗവാന്റെ അട്ടഹാസം
* ഉപാസന

## പുരസ്കാരങ്ങൾ
1989-ൽ പയ്യന്നൂരിൽ നടന്ന കേരള സംഗീതനാടക അക്കാദമിയുടെ അമേച്വർ നാടകമത്സരത്തിൽ മികച്ച നടിക്കുള്ള അവാർഡ് ലഭിച്ചു. വളയനാട് കലാസമിതിക്കുവേണ്ടി ജയപ്രകാശ് കാര്യാൽ ഒരുക്കിയ *ഉപാസന* നാടകത്തിനാണ് മികച്ച നടിക്കുള്ള പുരസ്കാരം ലഭിച്ചത്.

## അവലംബം

വർഗ്ഗം:മലയാളനാടകനടിമാർ
വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
മേസാ വെർഡെ ദേശീയോദ്യാനം

അമേരിക്കൻ ഐക്യനാടുകളിലെ കൊളറാഡോ സംസ്ഥാനത്തിൽ സ്ഥിതിചെയ്യുന്ന ഒരു ദേശീയോദ്യാനമാണ് **മേസാ വെർഡെ** (ഇംഗ്ലീഷ്: **Mesa Verde National Park**). അമേരിക്കയിലെ ഏറ്റവും വലിയ സംരക്ഷിത പുരാവസ്തുകേന്ദ്രം കൂടിയാണ് ഈ പാർക്ക്. 1906-ൽ പ്രസിഡന്റ് തിയോഡോർ റൂസ്‌വെൽറ്റാണ് ഇത് സ്ഥാപിച്ചത്. പുരാവസ്തു ശേഖരങ്ങളുടെ സംരക്ഷണാർത്ഥമായിരുന്നു ഇത്. പുരാതന മനുഷ്യർ മലയിടുക്കുകളിൽ നിർമ്മിച്ച അനവധി വസതികൾ ഇവിടെ സംരക്ഷിക്കപ്പെട്ടിരിക്കുന്നു. അമേരിക്കയിലെ ഏക സാംസ്കാരിക ദേശീയോദ്യാനമാണ് (cultural National Park ) ഇത്. അമേരിക്കയിൽ ഇത്തരത്തിലുള്ള മറ്റൊരു ദേശീയോദ്യാനം ഇല്ല. 

81.4 ചതുരശ്ര മൈൽ(211 ചതുരശ്ര കിലോമീറ്റർ) വിസ്തൃതിയിൽ വ്യാപിച്ചിരിക്കുന്ന ഈ ദേശീയോദ്യാനം പ്യൂബ്ലോ ജനതയുടെ പൂർവ്വീകരുടെ കേന്ദ്രമായിരുന്നു. അവർ നിർമിച്ച നിരവ്ധി വീടുകളും ഗ്രാമങ്ങളും പറ്റു പല നിർമിതികളും ഇവിടെ കാണാം. അനാസാസ്സി (Anasazi) എന്നും ഇവർ അറിയപ്പെട്ടിരുന്നു. 4000ലധികം പുരാവസ്തു കേന്ദ്രങ്ങളും 600ഓളം മലയിടുക്കുകളിലെ വസ്തികളും (cliff dwellings) ഈ ദേശീയോദ്യാനത്തിലുണ്ട്. ഇത്തരത്തിലുള്ള നിർമിതികളിൽ ഏറ്റവും വലുത് ക്ലിഫ് പാലസ്സാണ് (Cliff Palace). 150ഓളം മുറികളും 75ഓളം നടുമുറ്റങ്ങളും ഈ കൊട്ടാരത്തിലുണ്ട്. 100-120 ആളുകൾ ഈ കൊട്ടാരത്തിൽ മാത്രമായി വസിച്ചിരുന്നു.

600 നും 1300നും ഇടയിലുള്ള കാലയളവിലാണ് അനാസാസ്സികൾ ഇവിടെ അധിവസിച്ചിരുന്നത്. പ്രധാനമായും സമീപത്തുള്ള മേസാ പ്രദേശത്ത് കൃഷിനടത്തിയാണ് ഇവർ ഉപജീവനമാർഗ്ഗം കണ്ടെത്തിയിരുന്നത്. (ഒരു പീഠഭൂമിക്ക് സ്മാനമായ അമേരിക്കൻ ഇംഗ്ലീഷ് വാക്കാണ് മേസാ(Mesa)). ചോളമായിരുന്നു ഇവരുടെ പ്രധാന കൃഷി. അവരുടെ പ്രധാന ആഹാരവും അതുതന്നെ. മറ്റു മൃഗങ്ങളെ വേട്ടയാടിയും ഇവർ ഭക്ഷണം കണ്ടെത്തിയിരുന്നു. അനാസാസ്സി സ്ത്രീകൾ കുട്ട നെയ്തുണ്ടാക്കലിൽ പ്രാവീണ്യമുള്ളവരായിരുന്നു. 

## അവലംബം

## പുറത്തേക്കുള്ള കണ്ണികൾ

വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
പാൽക്കുളങ്ങര അംബികാദേവി

മലയാളിയായ ഒരു കർണാടകസംഗീതജ്ഞയാണ് **പാൽക്കുളങ്ങര അംബികാദേവി**. കേരള സംഗീതനാടക അക്കാദമി ഫെലോഷിപ്പ് ഇവർക്ക് ലഭിച്ചിട്ടുണ്ട്. 

## ജീവിതരേഖ
1959-ൽ സ്വാതിതിരുനാൾ സംഗീതകോളജിൽനിന്ന് ഗാനഭൂഷണത്തിലും വിദ്വാനിലും ഒന്നാംറാങ്ക് നേടി. ശെമ്മാങ്കുടി ശ്രീനിവാസ അയ്യർ,  മധുരൈ കേശവഭാഗവതർ, സി.എസ്. കൃഷ്ണ അയ്യർ, പാറശ്ശാല പൊന്നമ്മാൾ എന്നിവരുടെ ശിഷ്യയായിരുന്നു. കർണാടക സംഗീതത്തിൽ സംസ്‌കൃതം നിറഞ്ഞുനിന്നിരുന്ന കാലത്ത് മലയാളം കീർത്തനങ്ങൾ അവതരിപ്പിച്ച് ഇവർ ശ്രദ്ധിക്കപ്പെട്ടു.

സംസ്‌കൃത സർവകലാശാല സംഗീത വിഭാഗം റീഡർ, കേരള സർവകലാശാല സംഗീതവിഭാഗം ഗസ്റ്റ് ഫാക്കൽറ്റി തുടങ്ങിയ രംഗങ്ങളിൽ ഇപ്പോൾ പ്രവർത്തിക്കുന്നു.

ഭർത്താവ് പരേതനായ ചെന്നിത്തല കൃഷ്ണൻകുട്ടിനായർ.

## പുരസ്കാരങ്ങൾ
1958-ൽ ആൾഇന്ത്യാ റേഡിയോ സംഗീതമത്സരത്തിൽ രാഷ്ട്രപതിയുടെ അവാർഡ് നേടി. 1992-ൽ കേരള സംഗീതനാടക അക്കാദമി അവാർഡും നേടിയിരുന്നു. കൂടാതെ മദ്രാസ് മ്യുസിക്ക് അക്കാദമി അവാർഡ്, തുളസീവനം അവാർഡ് എന്നിവയും ലഭിച്ചു. സംഗീതനാടക അക്കാദമി ഫെലോഷിപ്പ് നൽകി ഇവരെ ആദരിച്ചിരുന്നു.

## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
തച്ചോളി അമ്പു (ചല‍ച്ചിത്രം)

മലയാളത്തിലെ ആദ്യ സിനിമാസ്കോപ്പ് ചലച്ചിത്രമാണ് 1978ൽ പുറത്തിറങ്ങിയ **തച്ചോളി അമ്പു**. വടക്കൻ പാട്ട് കഥയെ ആധാരമാക്കി എൻ. ഗോവിന്ദൻ കുട്ടി തിരക്കഥയും സംഭാഷണവും എഴുതി നവോദയ അപ്പച്ചൻ സംവിധാനവും നിർമ്മാണവും നിർവ്വഹിച്ചു. പ്രേം നസീർ, ശിവാജി ഗണേശൻ, എം.എൻ. നമ്പ്യാർ, ജയൻ, കെ.പി. ഉമ്മർ, ബാലൻ കെ. നായർ, ഉണ്ണിമേരി, ഉഷാകുമാരി,കെ.ആർ. വിജയ, കടുവാക്കുളം ആന്റണി, ജി.കെ. പിള്ള, ആലുംമൂടൻ തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. യൂസഫലി കേച്ചേരി രചിച്ച ഗാനങ്ങൾക്ക് കെ.രാഘവൻ സംഗീതം നൽകിയിരിക്കുന്നു.

## താരനിര

## ഗാനങ്ങൾ
*വരികൾ:യൂസഫലി കേച്ചേരി
*ഈണം:  കെ. രാഘവൻ

	

## അണിയറപ്രവർത്തകർ
* എഡിറ്റിംഗ് - -ടി.ആർ.ശേഖർ
* കലാസംവിധാനം - എസ്. കൊന്നനാട്ട്
* ചമയം - കെ.വേലപ്പൻ

## അവലംബം

## പുറംകണ്ണികൾ
*  
* 

വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നവോദയ അപ്പച്ചൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:യു. രാജഗോപാൽ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വിനോദിനി

ഒരു മലയാള നാടകനടിയാണ് **വിനോദിനി**. മൂവായിരത്തോളം വേദികളിൽ അഭിനയിച്ച വിനോദിനി മികച്ച നടിക്കും സഹനടിക്കുമുള്ള സംസ്ഥാന സർക്കാരിന്റെ പുരസ്കാരങ്ങൾ നേടിയിട്ടുണ്ട്. 

## ജീവിതരേഖ
ഹരിപ്പാട് പത്തുവള്ളിൽ വീട്ടിൽ ബാലസാഹിത്യകാരൻ ശ്രീധറിന്റെ മകളായി ജനിച്ചു. ഹരിപ്പാട് നവദർശനയുടെ *ഭക്തനന്ദനാർ* എന്ന നൃത്തനാടകത്തിൽ ദേവിയുടെ വേഷമിട്ട് അഭിനയം ആരംഭിച്ചു. അഞ്ചുവർഷക്കാലം നൃത്തനാടകങ്ങളിൽ അഭിനയിച്ചു. പിന്നീട് 19-ആം വയസ്സിൽ കൊച്ചിൻ നാടക വേദിയിലെത്തി. ഇവിടെ മാർത്താണ്ഡവർമ്മ എന്ന നാടകതത്തിലെ സുഭദ്രയുടെ വേഷമാണ് ആദ്യം അവതരിപ്പിച്ചത്.

ചങ്ങനാശ്ശേരി അണിയറ, തിരുവനന്തപുരത്തെ അതുല്യ, സങ്കീർത്തന, ആക്ഷരകല, ഓച്ചിറ നിള, സരിഗ തുടങ്ങിയ സമിതികളിൽ അഭിനയിച്ചു. ഒരേ നാടകത്തിൽ ഒന്നിലധികം വേഷങ്ങൾ ഇവർ അവതരിപ്പിക്കുന്നു. തിരുവനന്തപുരം അക്ഷരകലയുടെ *കിംകരണീയം* എന്ന നാടകത്തിൽ ആദിവാസി പെൺകുട്ടിയായും റാണിയായുമുള്ള അഭിനയത്തിന് 2001-ൽ മികച്ച രണ്ടാമത്തെ നടിക്കുള്ള സംസ്ഥാന അവാർഡ് നേടി.

*നല്ലവരുടെ സ്വപ്നം* എന്ന നാടകം 480-ലധികം വേദികളിൽ അവതരിപ്പിച്ചു.

## അഭിനയിച്ച നാടകങ്ങൾ
* ട്രൂത്ത് ഇന്ത്യാ ടി.വി.ചാനൽ
* ഭക്തനന്ദനാർ
* മാർത്താണ്ഡവർമ്മ
* കിംകരണീയം
* നല്ലവരുടെ സ്വപ്നം

## പുരസ്കാരങ്ങൾ
2007-ൽ വിനോദിനിക്കു മികച്ച നാടക നടിക്കുള്ള സംസ്ഥാന അവാർഡ് ലഭിച്ചു. 2001-ൽ മികച്ച രണ്ടാമത്തെ നടിക്കുള്ള സംസ്ഥാന അവാർഡും ലഭിച്ചിട്ടുണ്ട്.

## അവലംബം

വർഗ്ഗം:മലയാളനാടകനടിമാർ
വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
ഗ്രാൻഡ് കാന്യൻ ദേശീയോദ്യാനം

അമേരിക്കയയിലെ ഒരു പ്രധാന സംരക്ഷിത മേഖലയും യുനെസ്കോ ലോകപൈതൃകകേന്ദ്രവുമാണ് **ഗ്രാൻഡ് കാന്യൻ ദേശീയോദ്യാനം** (ഇംഗ്ലീഷ്:**Grand Canyon National Park**). 1979ലാണ് ഈ പ്രദേശത്തെ ലോകപൈതൃക പട്ടികയിൽ ഉൾപ്പെടുത്തിയത്. പ്രകൃതി തീർത്ത മഹാത്ഭുതമായ ഗ്രാൻഡ് കാന്യനാണ് ഈ ദേശീയോദ്യാനത്തിന്റെ കേന്ദ്രം. അരിസോണയിൽ സ്ഥിതിചെയ്യുന്ന ഈ ദേശീയോദ്യാനത്തിന്റെ വിസ്തീർണ്ണം 1,217,262 ഏക്കറാണ്(1,902 ചതുരശ്ര മൈൽ; 4,926 ച.കീ.മി) 

1919ലാണ് ഗ്രാൻഡ് കാന്യണിനെ ഔദ്യോഗികമായി ദേശീയോദ്യാനമായി പ്രഖ്യാപിച്ചത്. അതിലും കാൽനൂറ്റാണ്ടിലധികം മുൻപേ അമേരിക്കക്കാർക്ക് സുപരിചിതമായിരുന്നു ഈ സ്ഥലം. 1903-ൽ അമേരിക്കൻ പ്രസിഡന്റ്റ് തിയോഡാർ റൂസ് വെൽറ്റ് ഈ പ്രദേശം സന്ദർശിച്ചിട്ടുണ്ടായിരുന്നു. അന്ന് അദ്ദേഹം ഗ്രാൻഡ് കാന്യണെപറ്റി പറഞ്ഞവാക്കുകൾ ഇപ്രകാരമാണ്:

## ഭൂമിശാസ്ത്രം

കൊളറാഡോ നദിയുടെ സൃഷ്ടിയായ ഗ്രാൻഡ് കാന്യനെ അതുല്യമാക്കുന്നത് അതിന്റെ ആഴവും, പരപ്പും, വർണ്ണമനോഹാരിതയുമാണ്. ശക്തിയായി ഒഴുകിയ കൊളറാഡോ നദിയും കൊളറാഡോ പീഠഭൂമിക്കുണ്ടായ ഉയർച്ചയുമാണ് ഗ്രാൻഡ് കാന്യണിന്റെ സൃഷ്ടിക്കു പിന്നിൽ. സന്ദർശകർക്ക് എളുപ്പം എത്തിച്ചേരാവുന്ന രണ്ട് പ്രദേശങ്ങളാണ് നോർത്ത് റിമും സൗത്ത് റിമ്മും. ഗ്രാൻഡ് കാന്യണിന്റെ മറ്റുഭാഗങ്ങളിൽ സാധാരണ ഗതിയിൽ എത്തിച്ചേരുക അതി കഠിനവും ശ്രമകരവുമാണ്. ഭൂപ്രകൃതിതന്നെ ഇതിനുകാരണം

## ചിത്രശാല

പ്രമാണം:Grand Canyon poster 1938.jpg|ഗ്രാൻഡ് കാന്യണിനെകുറിച്ച് 1938ൽ പുറത്തിറക്കിയ ഒരു പോസ്റ്റർ.
പ്രമാണം:Grand Canyon North.jpg|ഗ്രാൻഡ് കാന്യണിന്റെ വടക്കൻ പ്രദേശങ്ങളുടെ ഒരു ദൃശ്യം. താഴെ കൊക്കയിലൂടെ ഒഴുകുന്ന കൊളറാഡോ നദിയും കാണാം
പ്രമാണം:HopiHouse06.jpg|ദേശീയോദ്യാനത്തിനുള്ളിലെ ഹോപ്പി ഹൗസ്
പ്രമാണം:Mather Point, Grand Canyon (6630241763).jpg|ഗ്രാൻഡ് കാന്യണിന്റെ മനോഹാരിത ആസ്വദിക്കുന്ന സന്ദർശകർ
പ്രമാണം:Grand Canyon Visitor Center, interior.jpg|സൗത്ത് റിമ്മിലുള്ള സന്ദർശക കേന്ദ്രം


## അവലംബം

വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
കെ.ടി. ശങ്കരൻ

**കെ.ടി. ശങ്കരൻ ** (ജനനം 25 ഡിസംബർ 1954) കേരളാ ഹൈക്കോടതിയിലെ ന്യായാധിപനാണ്. പാലക്കാട് ജില്ലയിൽ പട്ടാമ്പിക്കടുത്തുള്ള തലക്കശ്ശേരിയിൽ ജനിച്ച കെ.ടി. ശങ്കരൻ കുമരനെല്ലൂർ ഗവ. ഹൈസ്കൂളിൽ പ്രാഥമിക വിദ്യാഭ്യാസം പൂർത്തിയാക്കി. സെന്റ് തോമസ് കോളേജ് തൃശൂർ, ശ്രീകൃഷ്ണാ കോളേജ് ഗുരുവായൂർ എന്നിവിടങ്ങളിൽ നിന്നും ബിരുദ പഠനം പൂർത്തിയാക്കിയ ശേഷം കർണ്ണാടകയിലെ കൂർഗിൽ ഉള്ള സരസ്വതി ലോ കോളേജിൽ നിയമപഠനം പൂർത്തിയാക്കി. 1979-ൽ അഡ്വക്കറ്റ് ആയി എൻ‌റോൾ ചെയ്തു. 1979ൽ പട്ടാമ്പി മജിസ്ട്രേറ്റ് കോടതിയിൽ പ്രാക്ടീസ് ചെയ്തു തുടങ്ങി. 1982-ൽ കേരള ഹൈക്കോടതിയിലേക്കു മാറി. 2005 ഫെബ്രുവരി 2-ാം തിയതി കേരള ഹൈക്കോടതിയിൽ അഡീഷണൽ ജഡ്ജ് ആയും, 2006 നവംബർ 22-ാം തിയതി പെർമനന്റ് ജഡ്ജ് ആയും നിയമിതനായി.

ഇന്നത്തെ രീതിയിലുള്ള മാധ്യമദൃശ്യങ്ങൾ കുട്ടികളുടെ സ്വഭാവരൂപീകരണത്തെ പ്രതികൂലമായി ബാധിച്ചേക്കാമെന്നും, സമൂഹത്തിൽ പരസ്പര വിദ്വേഷത്തിന്റെ കനലുകൾ എരിയുന്നതോടൊപ്പം തിന്മകൾ നിറയുകയാണെന്നും പയ്യന്നൂർ സബ് കോടതിയിൽ ഗാന്ധി പ്രതിമയുടെ അനാവരണം നിർവഹിക്കുന്ന വേളയിൽ ജസ്റ്റിസ് കെ.ടി. ശങ്കരൻ അഭിപ്രായം പ്രകടിപ്പിച്ചു. 

## അവലംബം


വർഗ്ഗം:1954-ൽ ജനിച്ചവർ
വർഗ്ഗം:ഡിസംബർ 25-ന് ജനിച്ചവർ
വർഗ്ഗം:ഇന്ത്യയിലെ ന്യായാധിപന്മാർ
ഈറ്റില്ലം

പഴയ കാലത്ത് തറവാടുകളിൽ പ്രസവത്തിനായി ഉപയോഗിച്ചിരുന്ന മുറിയാണ് **ഈറ്റില്ലം** അഥവാ **ഗർഭഗൃഹം**. കിഴക്കോട്ട്‌ അഭിമുഖമായി നിർമ്മിക്കുന്ന തറവാടുകളിൽ അടുക്കളയോടു ചേർന്ന്‌ പടിഞ്ഞാറുഭാഗത്തായി നാലുകെട്ടിൽ നിന്നും പ്രവേശിക്കാൻ സാധിക്കും വിധമാണ് ഈറ്റില്ലം നിർമ്മിക്കുന്നത്.  ഇവിടെ സാധാരണയിൽ നിന്നും വ്യത്യസ്തമായി പൊക്കം കുറഞ്ഞ കട്ടിൽ ഒരുക്കിയിരിക്കുന്നു. കാഞ്ഞിരത്തിന്റെ തടിയും പലകയും കൊണ്ടാണ് ഈ കട്ടിൽ നിർമ്മിക്കുന്നത്. ഈ കട്ടിലിനെ തട്ടുപടി എന്നു വിളിക്കുന്നു. നാലു വട്ടക്കാലുകളാണ് ഈ കട്ടിലിനുള്ളത്. ഈ വട്ടക്കാലുകൾ മുകൾഭാഗത്ത് ഒരു കുഴിവട്ടത്തിൽ അവസാനിക്കുന്നു. അല്പം പരന്ന് താഴ്ചയുള്ള ഈ കുഴിയിൽ ഗുളികയോ മറ്റ് അവശ്യ വസ്തുക്കളോ നിക്ഷേപിക്കുന്നു. 

ഗർഭിണികൾക്ക് അനായസേന കയറിയിറങ്ങാനാണ് കട്ടിൽ ഉയരം കുറച്ച് നിർമ്മിക്കുന്നത്. (പ്രസവകാലത്ത് ഗർഭിണികളും അല്ലാത്ത സമയങ്ങളിൽ മുത്തശ്ശിമാരും ഈ മുറിയും കട്ടിലും ഉപയോഗിക്കുന്നു) ആയുർവ്വേദ വിധിപ്രകാരം കാഞ്ഞിരത്തടി കൊണ്ടുള്ള കട്ടിലിൽ ഉറങ്ങുന്നത് ആരോഗ്യത്തിന്‌ നല്ലതാണെന്നു കരുതുന്നു. ഈ മുറിയിൽ തന്നെയാണ് തൊട്ടിൽ ഒരുക്കുന്നത്. 

## അവലംബം

വർഗ്ഗം:വീട്
വർഗ്ഗം:കേരളചരിത്രം
ചെറിമോയ

അനോനേസീ സസ്യകുടുംബത്തിൽ ഉൾപ്പെടുന്ന ഒരിനം സസ്യമാണ് **ചെറിമോയ** .

## വിവരണം
ചെറിമോയ എട്ടു മീറ്ററിലധികം ഉയരത്തിൽ ശാഖോപശാഖകളായി വളരുന്നു. ഇവയിൽ ദീർഘവൃത്താകൃതിയുള്ള ഇലകളാണ് ഉള്ളത്. വേനൽക്കാലത്ത് സസ്യം ഇലകൾ പൊഴിക്കുന്നു. തണുപ്പുള്ള മലയോരങ്ങളിലും സമതലങ്ങളിലും ചെറിമോയ നന്നായി വളരുന്നു.

വേനൽക്കാലത്ത് ശാഖകളിലെ മുട്ടുകളിൽ പൂക്കൾ ഉണ്ടാകുന്നു. ദളങ്ങളുള്ള ചെറിയ പൂക്കൾക്ക് മഞ്ഞനിറമാണുള്ളത്. ആത്തച്ചക്കയുടെ രൂപമാണ് കായ്‌കൾക്ക്. പഴുക്കുമ്പോൾ ഇവ മഞ്ഞ കലർന്ന പച്ചനിറമായി തീരുന്നു. കായകൾ രണ്ട് കിലോ തൂക്കത്തിൽ വളരുന്നു. പഴത്തിൽ കാർബോഹൈഡ്രറ്റ്‌, ജീവകം-സി, കരോട്ടിൻ, അയൺ തുടങ്ങിയ പോഷകങ്ങൾ അടങ്ങിയിരിക്കുന്നു.

## അവലംബം

## പുറത്തേക്കുള്ള കണ്ണികൾ

*

വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അനോന
വർഗ്ഗം:കേരളത്തിലെ സസ്യജാലം
ഹബീബ സറാബി

അഫ്ഗാനിസ്താനിലെ സജീവ രാഷ്ട്രീയ പ്രവർത്തകയാണ്  **ഹബീബ സറാബി** (ജനനം :1956). അഫ്ഗാനിലെ ആദ്യ വനിതാഗവർണറും വിദ്യാഭ്യാസ- സാംസ്കാരിക- വനിതാക്ഷേമ മന്ത്രിയുമായി പ്രവർത്തിച്ചു. 2013 ലെ രമൺ മഗ്സസെ പുരസ്കാരം ലഭിച്ചിട്ടുണ്ട്.
## ജീവിതരേഖ
1956ൽ അഫ്ഗാനിലെ മസാരെ ഷെരീഫിൽ ജനിച്ചു. ഹബീബയ്ക്ക് ബാല്യത്തിൽ തന്നെ രാജ്യമെമ്പാടും സഞ്ചരിക്കാൻ അവസരമുണ്ടായി. കാബൂളിൽ മെഡിക്കൽവിദ്യാഭ്യാസം പൂർത്തിയാക്കിയശേഷം യുഎൻ ഫെലോഷിപ്പോടെ ഇന്ത്യയിൽ ഹീമെറ്റോളജിയിൽ ഉപരിപഠനം നടത്തി. അഫ്ഗാനിസ്ഥാൻ 1996ൽ താലിബാൻ കീഴടക്കിയതോടെ പാകിസ്താനിലെ പെഷവാറിലേക്ക് പലായനം ചെയ്തു. അഭയാർഥിക്യാമ്പുകളിൽ അധ്യാപികയായി പ്രവർത്തിച്ചു. താലിബാന്റെ പതനത്തിനുശേഷം ജന്മനാട്ടിൽ തിരിച്ചെത്തി, ട്രൂത്ത് ആൻഡ് ജസ്റ്റിസ് എന്ന പാർട്ടിയിലൂടെ രാഷ്ട്രീയത്തിൽ സജീവമായി. ഹമീദ് കർസായി സർക്കാരിൽ വിദ്യാഭ്യാസ- സാംസ്കാരിക- വനിതാക്ഷേമ മന്ത്രിയായി പ്രവർത്തിച്ചു.. 

1998 ൽ അഫ്ഗാൻ ഇൻസ്റ്റിറ്റ്യൂട്ട് ഒഫ് ലേണിങ്ങ് എന്ന സംഘടനയിൽ ചേർന്നു പ്രവർത്തിച്ചു തുടങ്ങി. പിന്നീട് ഈ സംഘടനയുടെ ജനറൽ മാനേജർ പദവിയിയും വഹിച്ചു. ഹ്യൂമാനിറ്റേറിയൻ അസിസ്റ്റൻസ് ഫോർ ദി വുമൺ ആൻഡ് ചിൽഡ്രൻ ഒഫ് അഫ്ഗാനിസ്ഥാൻ എന്ന സംഘടനയുടെ വൈസ് ചെയർമാൻ സ്ഥാനവും ഹബീബ വഹിച്ചിട്ടുണ്ട്. .  

2005ൽ ബാമ്യാൻ ഗവർണറായി നിയമിക്കപ്പെട്ടു. ശ്രദ്ധേയമായ നിരവധി പ്രവർത്തനങ്ങൾ അവിടെ നടത്തി. മുന്നൂറോളം സ്കൂളുകൾ സ്ഥാപിച്ചു. 

## പുരസ്കാരങ്ങൾ
*രമൺ മഗ്സസെ പുരസ്കാരം 2013
## അവലംബം

## പുറം കണ്ണികൾ

*Biography on the Global Fund website 
*Biography on Salon.com 
*BBC article on her appointment as governor
*BBC article on her impending appointment
*NPR Report: Female Governor Fights Lonely Battle in Afghanistan
*EurasiaNet: Afghanistan's First Female Governor Strives to Change Attitudes and Habits 

വർഗ്ഗം:അഫ്ഗാനിസ്താനിലെ രാഷ്ട്രീയനേതാക്കൾ
വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:1956-ൽ ജനിച്ചവർ
പ്രശസ്തരുടെ അന്ധവിശ്വാസങ്ങൾ

ഓരോ കാലഘട്ടത്തിൽ ജീവിച്ചിരുന്ന പല പ്രശസ്തരും പലതരം രസകരമായ ചടങ്ങുകളും വിശ്വാസങ്ങളും പിന്തുടർന്നിരുന്നു. അന്ധവിശ്വാസം എന്നു വിളിക്കാവുന്ന ഇവയിൽ ചിലത് വളരെ ലളിതവും നിരുപദ്രമെന്ന് പറയാവുന്നവയെങ്കിൽ ചിലത് തീവ്രവാദം എന്നോ ഭീകരവാദം എന്നോ വിളിക്കാവുന്ന തലത്തിലാണ്. ആളുകളെയും സമയത്തേയും അടിസ്ഥാനപ്പെടുത്തിലിൽ താഴെ പ്രകാരം കുറിക്കാം. 

=ഭരണകർത്താക്കൾ=
=സാമൂഹിക സേവകർ=
=കായിക താരങ്ങൾ=
=ശാസ്ത്രജ്ഞർ=
പൊതുവെ എല്ലാ സമൂഹത്തിലും 13 എന്ന സംഖ്യയെ വിലക്കപ്പെട്ടതായിട്ട് തന്നെയാണ് കണക്കാക്കുന്നത്. ബഹിരാകാശ ഏജൻസി തുടങ്ങി ആശൂപത്രി വരെ പല പ്രസ്ഥാനങ്ങളും ഈ സംഖ്യയെ മാറ്റി നിർത്താറുണ്ട്.

## പ്രാചീനം
### പൈതഗോറസ്
പ്രാചീന കാലഘട്ടത്തിലെ ശാസ്ത്രജ്ഞരിൽ പ്രമുഖനാണ് പൈതഗോറസ്. അദ്ദേഹവും അദ്ദേഹത്തിന്റെ ശിഷ്യരും കടുത്ത ആചാരങ്ങളാണ് വെച്ചു പുലർത്തിയിരുന്നത്. തീവ്രവാദം എന്നോ ഭീകവാദം എന്നോ വിളിക്കാവുന്ന എക്കേമിത്യ(echemythia)  ആണ് അതിൽ ശ്രദ്ധേയം. പുതുതായി വരുന്ന ശിഷ്യന്മാർ ഒരു നിശ്ചിത കാലം വരെ ഒന്നും മിണ്ടാതെ പറയുന്നത് പിന്തുടരുന്ന ഒരു കീഴ്​വഴക്കം ആണ് ഇത്. ലംഘിക്കുന്നവർക്ക് മരണ ശിക്ഷയാണ് പലപ്പോഴും കിട്ടാറ്.
അവർ പടികൾ കടന്നുവെക്കുകയോ പയറുവർഗ്ഗത്തിലുള്ള ധാന്യങ്ങൾ കഴിക്കുകയോ ചെയ്തിരുന്നില്ല. ഇത് പൈതഗോറസിന്റെ ആരോഗ്യ പ്രശ്നം കാരണമാണെന്നും അന്ധവിശ്വാസം മൂലമല്ല എന്ന വാദവും നിലവിലുണ്ട്.

സംഖ്യകൾ ദൈവവുമായി സംവദികാനുള്ള മാധ്യമം ആണെന്ന് അവർ വിശ്വസിച്ചു.

## മധ്യകാലം
### ഐസക് ന്യൂട്ടൻ

കടുത്ത ക്രിസ്തുമത വിശ്വാസിയായ അദ്ദേഹത്തിന് സഖ്യാ ജ്യോതിഷത്തിലും വലിയ വിശ്വാസമുണ്ടായിരുന്നതായി  പറയപ്പെടുന്നു. പ്രകാശത്തെ കൃത്യമായി തിരിച്ചറിഞ്ഞ് കാണാവുന്നത് ആറ് ഘടകങ്ങളായിട്ടാണെങ്കിലും അതിനെ ഏഴായി തിരിച്ചത് അദ്ദേഹത്തിന്റെ ഇത്തരം വിശ്വാസത്തിന്റെ ബാക്കി പത്രമാണ്. ദൈവത്തിന്റെ പദ്ധതികൾ സഖ്യകളിലൂടെ കണ്ടുപിടിക്കാൻ പറ്റുമെന്നും അദ്ദേഹം വിശ്വസിച്ചിരുന്നു.

## ആധുനികം
### 

=കലാകാരന്മാർ=
=ചിന്തകർ=

## ശാസ്ത്രജ്ഞർ

## ഇതും കാണുക
* തീവ്രവാദം

* അന്ധവിശ്വാസങ്ങൾ

## അവലംബം

http://www.thestargarden.co.uk/NewtonAndLight.html

http://wiki.answers.com/Q/Was_Sir_Isaac_Newton_superstitious

http://www.adherents.com/people/pn/Isaac_Newton.html 

http://www.usislam.org/god/newtongod.htm 

http://www.academia.edu/1842210/Isaac_Newtons_Magical_Enlightenment

www.anselm.edu/homepage/dbanach/pyth1.htm

http://www.fofweb.com/History/HistRefMain.asp?iPin=EAGW0445&SID=2&DatabaseName=Ancient+and+Medieval+History+Online&InputText=%22Pythagoras%22&SearchStyle=&dTitle=Pythagoras&TabRecordType=Biography&BioCountPass=13&SubCountPass=42&DocCountPass=7&ImgCountPass=2&MapCountPass=1&FedCountPass=&MedCountPass=3&NewsCountPass=0&RecPosition=1&AmericanData=&WomenData=&AFHCData=&IndianData=&WorldData=&AncientData=Set&GovernmentData= 

http://wiki.phantis.com/index.php/Pythagoras 

http://www.osho.com/library/online-library-perfectly-pythagoras-beans-2bb50108-1ab.aspx

വർഗ്ഗം:പുതുമുഖലേഖനം
ബൊനാലു

ആന്ധ്രാപ്രദേശിലെ ഒരു ഹൈന്ദവ ആഘോഷമാണ് **ബൊനാലു**. ഹൈദരാബാദ്, സെക്കന്ദരാബാദ്, തെലുങ്കാന, റായൽ സീമ എന്നിവിടങ്ങളിലാണ് ബൊനാലു ആഘോഷിക്കപ്പെടുന്നത്. ആഷാഢമാസത്തിൽ, ജൂലൈ/ആഗസ്റ്റ്, ആണ് ബൊനാലു ആഘോഷിക്കപ്പെടുന്നത്. മഹാകാളിയുമായി ബന്ധപ്പെട്ട ആഘോഷമാണിത്. ആഘോഷത്തിന്റെ ആദ്യദിവസവും അവസാനദിവസവും യെല്ലമ്മ ദേവിയ്ക്ക് പ്രത്യേക പൂജകൾ ചെയ്യാറുണ്ട്. പ്രാർഥനകൾ സഫലീകരിച്ചു തരുന്നതിനുള്ള നന്ദിസുചകമായിട്ടാണ് ബൊനാലു ആഘോഷിക്കുന്നത്.

തെലുഗിൽ ബോനം അല്ലെങ്കിൽ ഭോജനാലു എന്നാൽ ഒരു തരം ഭക്ഷണമാണ്. അതാണ് ദേവതയ്ക്ക് നിവേദിക്കപ്പെടുന്നത്. അരി, പാല്, പഞ്ചസാര എന്നിവ ചേർത്തുണ്ടാക്കുന്ന ഒരു തരം പൊങ്കൽ ആണിത്. മൺചട്ടികളിൽ വേപ്പില, മഞ്ഞൾ, കുങ്കുമം, ഒരു വിളക്ക് എന്നിവയേന്തി സ്ത്രീകൾ ദേവീ ക്ഷേത്രത്തിലേയ്ക്ക് പോകുമ്പോൾ പുരുഷന്മാർ നൃത്തം ചെയ്തും ചെണ്ട കൊട്ടിയും അവരെ അനുഗമിക്കുന്നു.
ദേവതകൾക്ക് പോച്ചമ്മ, മൈസമ്മ, യെല്ലമ്മ, പേദമ്മ, ദോക്കലമ്മ, അങ്കലമ്മ, മാരെമ്മ, നൂകലമ്മ എന്നിങ്ങനെ പേരുകൾ ഉണ്ട്.

## ബൊനാലുവിന്റെ ഉത്ഭവം

1813ൽ ഹൈദരാബാദിലും സെക്കന്ദരാബാദിലും ആണ് ബൊനാലുവിന്റെ ഉത്ഭവം. അക്കാലത്ത് ഹൈദരാബാദിൽ പ്ലേഗ് രോഗം പരക്കുകയും ആയിരക്കണക്കിന് ആളുകൾ മരിക്കുകയും ചെയ്തു. ദേവിയുടെ കോപം കാരണമാണ് രോഗം പടർന്നതെന്ന് ജനങ്ങൾ വിശ്വസിച്ചു. അവർ മഹാകാളിയ്ക്ക് ബൊനാലു (ഭോജനാലു) സമർപ്പിച്ചു.

## ചടങ്ങുകൾ

ബൊനാലു ആഘോഷങ്ങൾ തുടങ്ങുന്നത് ഗോൽകോണ്ട കോട്ടയിലെ മഹാകാളിയിൽ നിന്നാണ്. അവിടെ നിന്നും സെക്കന്ദരാബാദിലെ ഉജ്ജയിനി മഹാകാളി ക്ഷേത്രത്തിലേയ്ക്കും ബൽക്കം പേട്ട് യെല്ലമ്മ ക്ഷേത്രത്തിലും തുടരുന്നു.

ആഘോഷദിവസം സ്ത്രീകൾ പട്ടുസാരിയും ആഭരണങ്ങളും ധരിക്കുന്നു. ചില സ്ത്രീകൾ തലയിൽ കുടം (ബോനം) വച്ച് താളത്തിനൊത്ത് നൃത്തം ചെയ്യും. പണ്ടുകാലത്ത് എരുമയെ ദേവിയ്ക്ക് ബലി കൊടുക്കുന്ന പതിവുണ്ടായിരുന്നു. ഇപ്പോൾ കോഴിയെയാണ് ബലി കൊടുക്കാറ്.

ബൊനാലു ഏന്തുന്ന സ്ത്രീകളെ ദേവിയായിട്ടാണ് കണക്കാക്കുക. അവർ അമ്പലത്തിലേയ്ക്ക് പോകുമ്പോൾ വിശ്വാസികൾ അവരുടെ കാലുകൾ കഴുകാറുണ്ട്. അവരോടുള്ള ബഹുമാനസുചകമായി തൊട്ടെല (നിറമുള്ള കടലാസ് കൊണ്ട് ഉണ്ടാക്കുന്ന ഒരു രൂപം) സമർപ്പിക്കുന്നു. ആഷാഢമാസത്തിൽ ദേവി തങ്ങളെ സന്ദർശിക്കുന്നു എന്നാണ് വിശ്വസിക്കപ്പെടുന്നത്. ദേവിയെ കാണാനും അവരുടെ സ്നേഹവും ആരാധനയും അറിയിക്കാനും അവർക്ക് ഭക്ഷണം കൊടുക്കുന്നു.

## പോതുരാജു

ദേവിയുടെ സഹോദരനായ പോതുരാജു ആരോഗ്യവാനായ, ചുവന്ന മുണ്ടും കൈകളിൽ മണികളും ധരിച്ച ഒരാളാണ്. ശരീരത്തിൽ മഞ്ഞളും നെറ്റിയിൽ കുങ്കുമവും പൂശിയിരിക്കും. ചെണ്ട താളത്തിനൊക്ക് അയാൾ നൃത്തം ചെയ്യും.

പലഹാരവണ്ടിയുടെ മുന്നിൽ നിന്നാണ് അയാൾ നൃത്തം ചെയ്യുക. ഉത്സവത്തിന് തുടക്കമിടുന്നയാൾ എന്ന നിലയ്ക്കാണ് അയാൾ കണക്കാക്കപ്പെടുന്നത്. അയാൾ ബോനം ഏന്തിയ സ്ത്രീകളെ അമ്പലത്തിലേയ്ക്ക് നയിക്കുന്നു. അകമ്പടിയായി താളവും മേളവും ഉണ്ടാകും.

## രംഗം

പ്രവചനം അറിയാവുന്ന സ്ത്രീകൾ അടുത്ത ഒരു വർഷത്തെ ഭാവിപ്രവചനം ഭക്തരോട് പങ്കു വയ്ക്കുന്നതാണ് രംഗം. 

## ഘടം

ഘടം ഒരു ചെമ്പ് പാത്രമാണ്. ദേവിയുടെ രൂപത്തിലാണ് അത് അലങ്കരിച്ചിരിക്കുന്നത്. ഒരു പൂജാരി, പരമ്പരാഗത വസ്ത്രമണിഞ്ഞ് ദേഹമാസകലം മഞ്ഞൾ പൂശി അമ്മയെ തലയിൽ ചുമക്കുന്നു. അവസാനദിവസം വെള്ളത്തിൽ ഒഴുക്കുന്നത് വരെ ഘടം പൂജിക്കപ്പെടുന്നു. ആയിരക്കണക്കിന് ഭക്തരുടെ സാന്നിദ്ധ്യത്തിൽ ആണ് ഘടം നിമഞ്ജനം ചെയ്യപ്പെടുന്നത്. രംഗത്തിന് ശേഷമാണ് ഘടം നിമഞ്ജനം ചെയ്യപ്പെടുന്നത്.

## അവലംബം

## പുറത്ത് നിന്നുമുള്ള കണ്ണികൾ

* Women carrying the Bonam 
* The Hindu feature 
* Mayadari Mysamma song feature on The Hindu 

വർഗ്ഗം:ആന്ധ്രാപ്രദേശിലെ ആഘോഷങ്ങൾ
വർഗ്ഗം:ഹൈന്ദവ ഉത്സവങ്ങൾ
പുരാതനകാലത്തെ ഹൈന്ദവവിവാഹരീതികൾ

ഓരോ മതവിഭാഗത്തിനും ഓരോ ജാതിക്കും വ്യത്യസ്ത ആചാരങ്ങളോടെയാണ് വിവാഹം നടക്കുന്നത്. 

## മനുസ്മൃതി
മനുസ്മൃതി പരിശോധിച്ചാൽ അതിൽ എട്ടുവിധത്തിലുള്ള വിവാഹങ്ങൾക്കുള്ള സാധ്യതകളെ കുറിച്ച് പറയുന്നു. അവയ്ക്കെല്ലാം പ്രത്യേകം പ്രത്യേകം പേർ നൽകിയിട്ടുണ്ട്.
#ബ്രാഹ്മം
#ആർഷം
#പ്രാജാപത്യം
#ദൈവം
#ഗാന്ധർവ്വം
#അസുരം
#രാക്ഷസം
#പൈശാചം
### ബ്രാഹ്മം
പിതാവ് പുത്രിയെ ഉദകത്തോട്  കൂടി പ്രതിഫലം കൂടാതെ ഒരു ബ്രഹ്മചാരിക്ക് നൽകുക .ഹിന്ദു ബ്രാഹ്മണർക്ക് വിധിച്ചിട്ടുള്ള പതിനാറ് ക്രിയകളായ ഷോഡശക്രിയകളിലെ ഒൻപതാമത്തെ ക്രിയയായ വിവാഹം 'ബ്രാഹ്മവിവാഹം' ആണ്.
### ദൈവം
പിതാവ് പുത്രിയെ ആഭരണങ്ങൾ  അണിയിച്ചു കൊണ്ട് യാഗത്തിൽ പുരോഹിതന് നൽകുക.
### ആർഷം
പശുവിനെയോ, കാളയെയോ വാങ്ങി പകരം കന്യകയെ കൊടുക്കുക.
### പ്രാജാപത്യം
നിങ്ങൾ നിയമാനുഷ്ഠാനത്തോട് കൂടി വാഴുവിൻ എന്ന് പറഞ്ഞിട്ടു പിതാവ് പ്രതിഫലം കൂടാതെ പുത്രിയെ പുരുഷന് നൽകുക.
### ഗാന്ധർവം
കാമുകൻ അനുരക്തയായ സ്ത്രീയെ ബന്ധുകളോട് ആലോചിയ്ക്കാതെയും കർമങ്ങൾ കൂടാതെയും പരസ്പര സമ്മതപ്രകാരം കൈകൊള്ളുക
### അസൂരം
ഒരു പുരുഷൻ കന്യകയെ പിതാവിന്റെ അടുക്കലിൽ നിന്നും പണമോ പാരിതോഷികമോ നൽകി വിലയ്ക്ക് വാങ്ങിക്കുക.
### രാക്ഷസം
ഒരു സ്ത്രീയുടെ ബന്ധുകളെ യുദ്ധത്തിൽ തോൽപ്പിച്ച് ബാലൽക്കരേണ പിടിച്ചു കൊണ്ടുപോവുക.
### പൈശാചം
സ്ത്രീക്ക് ബോധമില്ലതിരിക്കുമ്പോൾ അവളെ പുരുഷൻ ബലാ‌ൽക്കാരമായി ഭാര്യയാക്കുക.

വർഗ്ഗം:സാമൂഹികം
വർഗ്ഗം:വിവാഹം
വർഗ്ഗം:ഷോഡശക്രിയകൾ
പരീക്ഷ (ചലച്ചിത്രം)

റാണിഫിലിംസിനുവേണ്ടി വാസു മേനോൻ നിർമിച്ച മലയാളചലച്ചിത്രമാണ് **പരീക്ഷ**.  വാസുസ്റ്റുഡിയോയിൽ വച്ചുനിർമിച്ച പ്രസ്തുത ചിത്രത്തിന്റെ വിതരണ ചുമതല ഭാരതിപിക്ചേഴ്സിനായിരുന്നു.  1967 ഒക്ടോബർ 19-ന് ഈ ചിത്രം കേരളത്തിലെ തിയേറ്ററുകളിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*തിക്കുറിശ്ശി സുകുമാരൻ നായർ
*പി.ജെ. ആന്റണി
*അടൂർ ഭാസി
*ലത്തീഫ്
*ശാരദ
*ആറന്മുള പൊന്നമ്മ
*ടി.ആർ. ഓമന
*പത്മിനി
*ശോഭ
*ഖദീജ
*പഞ്ചാബി.

## പിന്നണിഗായകർ
*കെ.ജെ. യേശുദാസ്
*എസ്. ജാനകി

## അണിയറപ്രവർത്തകർ
*നിർമ്മാണം - വാസു മേനോൻ
*സംവിധാനം - പി. ഭാസ്കരൻ
*സംഗീതം ‌- എം.എസ്. ബാബുരാജ്
*ഗാനരചന - പി. ഭാസ്കരൻ
*പശ്ചാത്തലസംഗീതം - എം.ബി. ശ്രീനിവാസൻ
*കഥ, തിരക്കഥ, സംഭാഷണം - ടി.എൻ. ഗൊപിനാഥൻ നായർ
*ചിത്രസംയോജനം - കെ. നാരായണൻ, കെ. ശങ്കിണ്ണി
*കലാസംവിധാനം - എസ്. കൊന്നനട്ട്
*ഛായാഗ്രഹണം - ഇ.എൻ. ബാലകൃഷ്ണൻ
*ഡിസൈൻ - എസ്.എ. നായർ
*നൃത്തസംവിധാനം - ഗോപാലകൃഷ്ണൻ
*ശബ്ദലേഖനം - മൂസ ഇബ്രാഹിം.

## ഗാനങ്ങൾ
*സംഗീതസംവിധാനം - എം.എസ്. ബാബുരാജ്
*ഗനരചന - പി. ഭാസ്കരൻ

## അവലംബം
 
## ചലച്ചിത്രംകാണാൻ
* പരീക്ഷ (1968)''

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ശാരദ ജോഡി
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പി ഭാസ്കരന്റെ ഗാനങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:ഭാസ്കരൻ- ബാബുരാജ് ഗാനങ്ങൾ
ഷിയ ഇസ്ലാമിലെ അഞ്ചു രക്തസാക്ഷികൾ

ചരിത്രത്തിലെ വിവിധ കാലയളവുകളിൽ സുന്നി ഭരണകൂടങ്ങളാൽ വധിക്കപ്പെട്ട അഞ്ചു ഷിയ പണ്ഡിതന്മാരെയാണ് ഷിയ മുസ്ലീങ്ങൾ ഷഹാദ ഖംസ് (അറബി: شھداء خمسہ) അഥവാ അഞ്ചു രക്തസാക്ഷികൾ എന്ന് വിളിക്കുന്നത്. ഇവരുടെ ജീവിത ചരിത്രം ആയത്തുള്ളാ മുഹമ്മദ് ഹുസൈൻ നജഫി "ഷഹാദ ഏ ഖംസ കേ ഹാലാത്ത് ഏ സിന്ദഗീ" എന്ന പുസ്തകത്തിൽ വിവരിച്ചിട്ടുണ്ട്. ഈ അഞ്ച് പേരിൽ രണ്ട് പേർ ഭാരത്തിൽ ജീവിച്ചിരുന്നവരാണ്. 
### ഷഹീദ് അവ്വൽ (ആദ്യത്തെ രക്തസാക്ഷി) മുഹമ്മദ് ജമാലുദ്ദീൻ അൽ മക്കി അൽ അമീലി (1334 - 1385)
ഇദ്ദേഹമാണ് ചരിത്രത്തിലെ ആദ്യത്തെ ഷിയ രക്തസാക്ഷി. അൽ ലുമാ അൽ ദിമാഷ്കിയ  (അറബി :اللمعة الدمشقية‎) അഥവാ ദമാസ്കസിലെ തിളക്കം എന്ന പുസ്തകം എഴുതിയ ഇദ്ദേഹത്ത ഒരു മാലിക്കി മതപണ്ഡിതന്റെ ഫത്വ പ്രകാരം ഇറാക്കിലെ ഹില്ല എന്ന പട്ടണത്തിൽ വച്ച് വധിക്കുകയാണുണ്ടായത്. ഒരു വർഷത്തെ തടവുശിക്ഷയ്ക്ക് ശേഷം ഇദ്ദേഹത്തെ വെട്ടിക്കൊന്നു ശവശരീരം കുരിശിലേറ്റി കല്ലെറിഞ്ഞു പിന്നീട് തീ കത്തിക്കുകയാണുണ്ടായത് 
### അവലംബം

വർഗ്ഗം:മുസ്ലിം രക്തസാക്ഷികൾ
കരിങ്ങാച്ചിറ, തൃശ്ശൂർ

കേരളത്തിലെ തൃശ്ശൂർ ജില്ലയിലെ പുത്തൻചിറ ഗ്രാമപഞ്ചാത്തിലെ ഒരു ഗ്രാമമാണ് **കരിങ്ങാച്ചിറ**. തൃശ്ശൂർ നഗരത്തിൽ നിന്ന് 32 കിലോമീറ്റർ ദൂരത്തിലും, മാള പട്ടണത്തിൽ നിന്ന് 5 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് കരിങ്ങാച്ചിറ. പുത്തൻചിറ ഗ്രാമത്തിന്റെ തെക്കെയറ്റത്തായി കരിങ്ങാച്ചിറ സ്ഥിതി ചെയ്യുന്നു. ഉപ്പ് വെള്ളം കയറാതെ പുത്തൻചിറയിലെ കൃഷിയിടങ്ങളെ സംരക്ഷിക്കുന്ന കരിങ്കല്ലുകൊണ്ടുള്ള ചിറ ഇവിടെയുണ്ട്. 

## അധികാരപരിധികൾ
* പാർലമെന്റ് മണ്ഡലം - ചാലക്കുടി, മുകുന്ദപുരം എന്നാണ് പഴയ പേര്.
* നിയമസഭ മണ്ഡലം - കൊടുങ്ങല്ലൂർ, 2011 ലെ മണ്ഡല പുനർനിർണ്ണയത്തിന് മുൻപ് മാള മണ്ഡലം.
* വിദ്യഭ്യാസ ഉപജില്ല - മാള
* വിദ്യഭ്യാസ ജില്ല - ഇരിങ്ങാലക്കുട
* വില്ലേജ് - പുത്തൻചിറ വില്ലേജ്
* പോലിസ് സ്റ്റേഷൻ - മാള

## പ്രധാന സ്ഥാപനങ്ങൾ

* കരിങ്ങാച്ചിറ ശ്രീ ദുർഗ്ഗാഭഗവതി ക്ഷേത്രം, പുത്തൻചിറ - പരശുരാമൻ സ്ഥാപിച്ച 108 ദുർഗ്ഗാലയങ്ങളിലൊന്ന്.
* കരിങ്ങാച്ചിറ മുസ്ലീം പള്ളി

## എത്തിച്ചേരാനുള്ള വഴി
റോഡ് വഴി - എൻ.എച്ച് 47 ൽ തൃശ്ശൂർ-എറണാകുളം വഴിയിൽ, കൊടകരയിൽ നിന്ന് 14 കിലോമീറ്റർ, ചാലക്കുടിയിൽ നിന്ന് 13 കിലോമീറ്റർ ദൂരത്തിൽ സ്ഥിതി ചെയ്യുന്നു. 

റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 12 കിലോമീറ്റർ, ഇരിഞ്ഞാലക്കുട, ദൂരം 11 കിലോമീറ്റർ

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 30 കിലോമീറ്റർ.

## സമീപ ഗ്രാമങ്ങൾ

കരിങ്ങാച്ചിറ ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്. 

* അഷ്ടമിച്ചിറ
* പുത്തൻചിറ 
* വടമ
* മാള

## ചിത്രശാല

File:Karingachira_Temple-1.JPG|കരിങ്ങാച്ചിറ ശ്രീ ദുർഗ്ഗാഭഗവതി ക്ഷേത്രം, പുത്തൻചിറ
File:Karingachira_Masjid,_Puthenchira_-_കരിങ്ങാച്ചിറ_മസ്ജിദ്-001.JPG|കരിങ്ങാച്ചിറ മസ്ജിദ്
File:Karingachira_Masjid,_Puthenchira_-_കരിങ്ങാച്ചിറ_മസ്ജിദ്-002.JPG|കരിങ്ങാച്ചിറ മസ്ജിദ്



വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
പാലെയ് റൊയേൽ

മുംബൈ നഗരത്തിൽ ലോവർ പരേലിൽ നിർമ്മാണദശയിലുള്ള ഒരു അംബരചുംബിയാണ് **പാലെയ് റൊയേൽ** (Palais Royale) . 'രാജകൊട്ടാരം' എന്നർഥം വരുന്ന ഫ്രഞ്ച് വാക്കാണ് ഇതിന്റെ പേരിന് ആധാരം. സൂപ്പർ ടാൾ വിഭാഗത്തിൽ പെടുന്ന ഇന്ത്യയിലെ ആദ്യത്തെ അംബരചുംബി, *ലീഡർഷിപ്പ് ഇൻ എനർജി ആൻഡ് എൻവയോണ്മെന്റൽ ഡിസൈനിന്റെ* പ്ലാറ്റിനം റേറ്റിങ്ങ് ലഭിച്ച ഇന്ത്യയിലെ ആദ്യത്തെ കെട്ടിടം തുടങ്ങിയ ബഹുമതികൾ ഇതിനുണ്ട്.

## അവലംബം

## ചിത്രങ്ങൾ



File:Palais Royale Mumbai 25 May 2013.JPG

Palais Royale 1.jpg
File:PalaisRoyaleWorli.JPG



വർഗ്ഗം:ഏഷ്യയിലെ അംബരചുംബികൾ
വർഗ്ഗം:മുംബൈയിലെ അംബരചുംബികൾ
ഒളിമ്പിക് ദേശീയോദ്യാനം

അമേരിക്കൻ ഐക്യനാടുകളിലെ ഒളിമ്പിക് ഉപദ്വീപ് പ്രദേശത്ത് വാഷിംഗ്ടൺ സംസ്ഥാനത്തിൽ സ്ഥിതിചെയ്യുന്ന ഒരു ദേശീയോദ്യാനമാണ് **ഒളിമ്പിൿ** (ഇംഗ്ലീഷിൽ: **Olympic National Park**). 1909ൽ അമേരിക്കൻ പ്രസിഡന്റായിരുന്ന തിയോഡാർ റൂസ്വെൽറ്റിന്റെ കാലത്താണ് ഒളിമ്പിക് പർവ്വതത്തിന് ദേശീയ സ്മാരക പട്ടികയിൽ ഉൾപ്പെടുത്തിയത്. 1938 ജൂൺ 29ന് പ്രസിഡന്റ് ഫ്രാങ്ക്ലിൻ.ഡി.റൂസ്വെൽറ്റ് ഒളിമ്പികിനെ ദേശീയോദ്യാനമായി പ്രഖ്യാപിച്ചു. 1976-ൽ ഈ വനമേഖലയ്ക്ക് അന്താരാഷ്ട്ര ജൈവ മണ്ഡലം എന്ന പദവിയും കരസ്ഥമായി. പിന്നീട് 1988-ൽ യുനെസ്കോയുടെ ലോകപൈതൃക പദവിയും ലഭിച്ചു. 

ഒളിമ്പിക് ദേശീയോദ്യാനത്തിലെ ഭൂപ്രകൃതിയെ പ്രധാനമായും നാലായി തിരിക്കാം:
# പസഫിൿ തീരപ്രദേശം
# ആൽപൈൻ പ്രദേശം(alpine areas)
# മിതോഷ്ണമേഖലാ മഴക്കാടുകൾ(temperate rainforest)
# കിഴക്കൻ വനപ്രദേശങ്ങൾ

വനത്തോട് നിരച്ചേർന്ന് നിൽക്കുന്ന മണൽപ്പരപ്പാർന്ന കടൽത്തീരവും ചേരുന്ന ഭൂപ്രകൃതി ഇവുടത്തെ ഒരു പ്രത്യേകതയാണ്. ഹോഹ്, ക്വിലീറ്റ് എന്നീ നദികൾ ഈ ദേശീയോദ്യാനത്തിലൂടെ ഒഴുകി അഴിമുഖത്ത് പതിക്കുന്നു. ഇവിടത്തെ കടൽതീരത്തിന് 97 കിലോമീറ്ററോളം  നീളമുണ്ട്, പക്ഷെ വീതി താരതമ്യേന കുറവാണ്.

ലഘുചിത്രം|ഇടത്ത്‌|ഒളിമ്പസ് പർവ്വതം
ഒളിമ്പിൿ നാഷണൽ പാർക്കിന്റെ പരിധിക്കുള്ളിൽ സ്ഥിതിചെയ്യുന്ന ഒരു പർവ്വതനിരയാണ് **[[ഒളിമ്പിക് പർവ്വതനിര|ഒളിമ്പിൿ പർവ്വതനിര]]**. ദേശീയോദ്യാനത്തിന് ഈ പേര് ലഭിച്ചതും ഒളിമ്പിൿ പർവ്വതത്തിൽനിന്നാണ്. വളരെ വലിപ്പമുള്ളതും പുരാതനവുമായ ഹിമാനികൾ നിറഞ്ഞ സാനുക്കളാണ് ഒളിമ്പിക്കിലേത്. ഈ മലനിരകളിലെ ഏറ്റവും ഉയരം കൂടിയ കൊടുമുടിയാണ് ഒളിമ്പസ് കൊടുമുടി (Mount Olympus).  ഇതിന്  7,965 അടി (2,428 മീറ്റർ) ഉയരമുണ്ട്.  ഹോഹ് ഹിമാനിയാണ് ഈ പർവ്വതത്തിലെ ഒരു പ്രത്യേകത. ഈ മഞ്ഞുപാളിക്ക് ഏകദേശം 5 കിലോമീറ്ററോളം നീളമുണ്ട്! ഹോഹ് നദിയുടെ പ്രഭവസ്ഥാനവും ഈ ഹിമാനിയാണ്. 

ദേശീയോദ്യാനത്തിന്റെ പടിഞ്ഞാറുഭാഗത്ത് മിതോഷ്ണ മഴക്കാടുകളാണ്. ഹോഹ് മഴക്കാടുകളും ക്വിനോൾട്(Quinault Rain Forest) മഴക്കടുകളും ഇതില്പ്പെടുന്നു. പ്രതിവർഷം ശരാശരി 150 ഇഞ്ച് (380 cm) മഴ ഇവിടെ ലഭിക്കുന്നു. വടക്ക്പടിഞ്ഞാറൻ പസഫിൿ മേഖലയിലുള്ള ഈ മഴക്കറ്റുകളിൽ മറ്റുള്ളവയെ അപേക്ഷിച്ച് വളരെയധികം സ്തൂപാഗ്ര മരങ്ങൾ(coniferous trees) കണ്ടുവരുന്നു
ദേശീയോദ്യാനത്തിന്റെ കിഴക്കൻ പ്രദേശത്തുള്ള താഴ്വരകളിലും വനങ്ങൾ ഉണ്ട്. എന്നാലിവ മറ്റുള്ളവയെ അപേക്ഷിച്ച് വരണ്ട പ്രദേശമാണ്. ദേശീയോദ്യാനത്തിന്റെ വടക്കു കിഴക്കൻ പ്രദേശം ഒരു മഴനിഴൽ പ്രദേശമാണ്.

അസാമാന്യമായ സസ്യ-ജന്തുക്കളും ഇവിടെ കണ്ട് വരുന്നു. ദേശീയോദ്യാനത്തിന്റെ പസഫിൿ സമുദ്രാതിർത്തിയിൽ തിമിംഗിലങ്ങൾ, ഡോൾഫിനുകൾ, കടൽ സിംഹങ്ങൾ, സീ ഓട്ടർ തുടങ്ങിയ ജീവികളെ കാണാം. വിവിധ വർണ്ണത്തിലും ആകൃതിയിലുമുള്ള  അകശേരുകികളായ നിരവധി ചെറുജീവികളേയും ഇവിടെ കാണപ്പെടുന്നു. കാലലോച്ച് (Kalaloch Beach), റൂബി തുടങ്ങിയ കടൽത്തീരങ്ങൾ ഈ ദേശീയോദ്യാനത്തിലെ പ്രധാന ആകർണങ്ങളാണ്.

## ചിത്രശാല

പ്രമാണം:Rafting 5129.JPG|ദേശീയോദ്യാനത്തിൽ റാഫ്റ്റിങ്ങിൽ ഏർപ്പെട്ടിരിക്കുന്ന സാഹസികർ
പ്രമാണം:Olympic National Park 875.jpg|ഹോഹ് മഴക്കാടിനുള്ളിലൂടെയുള്ള ഒരു പാത
പ്രമാണം:OlympicMarmot2.jpg|ഒളിമ്പിൿ വനപ്രദേശത്ത് കണ്ടുവരുന്ന ഒളിമ്പിൿ മാമോട്ട് എന്ന ജീവി
പ്രമാണം:Olympic National Park Hurricane Ridge Trail.jpg|ഒളിമ്പിക് നാഷണൽ പാർക്കിലെ ഹറിക്കേൻ റിഡ്ജ്


## അവലംബം

## പുറത്തേക്കുള്ള കണ്ണികൾ

വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
പടിയൂർ ഗ്രാമപഞ്ചായത്ത്, കണ്ണൂർ ജില്ല

കണ്ണൂർ ജില്ലയിലെ ഇരിട്ടി താലൂക്കിൽപ്പെടുന്ന ഒരു ഗ്രാമപഞ്ചായത്താണ്‌  പടിയൂർ ഗ്രാമപഞ്ചായത്ത്'. കണ്ണൂർ ലോകസഭാമണ്ഡലത്തിലും മട്ടന്നൂർ നിയമസഭാമണ്ഡലത്തിലുമാണ്‌ ഈ പഞ്ചായത്ത് ഉൾപ്പെടുന്നത്. പടിയൂർ, കല്യാട്, പുലിക്കാട്, പാറ്റക്കൽ, ബ്ലാത്തൂർ, തിരൂർ, കുയിലൂർ, നിടിയോടി, കല്ലുവയൽ, പെരുമണ്ണ്, ആര്യങ്കോട്, ഊരത്തൂർ എന്നീ ഗ്രാമങ്ങൾ ഉൾക്കൊള്ളുന്നതാണ്‌ ഈ പഞ്ചായത്ത് .

## അതിർത്തി
*വടക്ക് - കർണാടക വനം, പയ്യാവൂർ ഗ്രാമപഞ്ചായത്ത്, ഉളിക്കൽ ഗ്രാമപഞ്ചായത്ത്
*കിഴക്ക്‌ - പായം ഗ്രാമപഞ്ചായത്ത്, 
*തെക്ക് - വളപട്ടണം പുഴ, മട്ടന്നൂർ നഗരസഭ, ഇരിട്ടി നഗരസഭ
*പടിഞ്ഞാറ് - ഇരിക്കൂർ ഗ്രാമപഞ്ചായത്ത്, ശ്രീകണ്ഠാപുരം നഗരസഭ,  പയ്യാവൂർ ഗ്രാമപഞ്ചായത്ത്

## വാർഡുകൾ
#മണ്ണേരി 	 
#ബ്ലാത്തൂർ 	 
#തിരൂർ 	 
#ഊരത്തൂർ	 
#ആര്യങ്കോട്
#പുലിക്കാട് 	
#കല്ലുവയൽ 	
#നിടിയോടി 	 
#പടിയൂർ 	 
#പൂവം 	
#കുയിലൂർ 	 
#പെരുമണ്ണ് 	 
#പെടയങ്കോട്	
#കല്ല്യാട്	 
#ചോലക്കരി

## പഞ്ചായത്ത് രൂപവത്കരണം/ആദ്യകാല ഭരണസമിതികൾ
1955 ഏപ്രിൽ 20-നാണ് പടിയൂർ-കല്യാട് പഞ്ചായത്ത്  നിലവിൽ വന്നത്. 1963-ൽ നടന്ന തിരഞ്ഞെടുപ്പിനെ തുടർന്ന്‌ 1964 ജനുവരി 1-ന്‌ ടി.ആർ നാരായണന്റെ നേതൃത്വത്തിലുള്ള ഭരണസമിതി ചുമതലയേറ്റു.

## പ്രധാനവിദ്യാഭ്യാസസ്ഥാപനങ്ങൾ
* സിബ്ഗ കോളേജ്, കല്യാട്
* ഗവ. ഹയർ സെക്കൻഡറി സ്കൂൾ പടിയൂർ
* എസ്.എൻ.എ.യു.പി സ്കൂൾ പടിയൂർ
* കല്യാട് എ.യു.പി സ്കൂൾ
* ഗാന്ധി വിലാസം എ.എൽ.പി സ്കൂൾ ബ്ലാത്തൂർ
* നാരായണ വിലാസം എ.എൽ.പി സ്കൂൾ പെരുമണ്ണ്
* സെൻ്റ് ആൻ്റണീസ് എ.എൽ.പി സ്കൂൾ കല്ലുവയൽ
* കുയിലൂർ എ.എൽ.പി സ്കൂൾ
* ഊരത്തൂർ എ.എൽ.പി സ്കൂൾ
* ഇംഗ്ലീഷ് വാലി പബ്ലിക് സ്കൂൾ, പെരുമണ്ണ്- പെടയങ്കോട്
* ഗവ. ഐ.ടി.ഐ പടിയൂർ, ബ്ലാത്തൂർ

## പ്രധാനസാംസ്കാരികകേന്ദ്രങ്ങൾ
നിടിയോടി ഗ്രാമോദ്ധാരണ വായനശാല ആന്റ് ഗ്രന്ഥശാല, പടിയൂർ പൊതുജന വായനശാല ആന്റ് ഗ്രന്ഥാലയം, കുയിലൂർ പൊതുജന വായനശാല, ബ്ളാത്തൂർ സി.ആർ.സി. ഗ്രന്ഥാലയം, ആലത്തുപറമ്പ് പി കുമാരൻ സ്മാരക ഗ്രന്ഥാലയം എന്നിവ പഞ്ചായത്തിലെ ഗ്രന്ഥശാലകളാണ്. എ.കെ.ജി.സ്മാരക വായനശാല ഊരത്തൂർ, തിരൂർ പൊതുജന വായനശാല, ആര്യങ്കോട് എ.കെ.ജി വായനശാല, എ.കെ.ജി. വായനശാല കരവൂർ, ഐക്യോദയ വായനശാല ചടച്ചിക്കുണ്ടം, കല്ല്യാട് സാംസ്കാരിക നിലയം വായനശാല എന്നീ വായനശാലകളും പഞ്ചായത്തിൽ സ്ഥിതിചെയ്യുന്നു. കല്ല്യാട് സാംസ്കാരിക  നിലയം,ആര്യങ്കോട് കയർഷെഡ് ഹാൾ, ചടച്ചിക്കുണ്ടം കമ്മ്യൂണിറ്റി ഹാൾ, മാങ്കുഴി പട്ടികവർഗ്ഗ കമ്മ്യൂണിറ്റിഹാൾ, തിരൂർ സാംസ്കാരിക നിലയം എന്നിവ പടിയൂരിലെ കമ്മ്യൂണിറ്റി ഹാളുകളാണ് .പടിയൂർ, കല്ല്യാട് എന്നിവിടങ്ങളിൽ വൃദ്ധജനങ്ങൾക്കും, ശാരീരികമായി വെല്ലുവിളി നേരിടുന്നവർക്കുമുള്ള വിശ്രമ കേന്ദ്രങ്ങൾ പ്രവർത്തിക്കുന്നു.

## ധനകാര്യ സ്ഥാപനങ്ങൾ

* സ്റ്റേറ്റ് ബാങ്ക് ഓഫ് ഇന്ത്യ ബ്ലാത്തൂർ 
* കേരള ഗ്രാമീൺ ബാങ്ക് പടിയൂർ
* കല്യാട് സർവീസ് സഹകരണ ബാങ്ക്
* ഉളിക്കൽ സർവീസ് സഹകരണ ബാങ്ക്
* പടിയൂർ വനിതാ സഹകരണ സംഘം
* പടിയൂർ-കല്യാട് വനിതാ സഹകരണ സംഘം

## അവലംബങ്ങൾ


## പുറത്തേക്കുള്ള കണ്ണികൾ
ജി എച്ച് എസ് എസ് പടിയൂർ

വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
പാലക്കാടൻ മട്ട

thumb|250px|പാലക്കാടൻ മട്ട
ഭൂമിശാസ്ത്രപരമായ പ്രത്യേകതകകൊണ്ട് ഭൂപ്രദേശസൂചികയിൽ ഇടം പിടിച്ചിട്ടുള്ള കേരളത്തിൽ നിന്നുള്ള ഒരു ഉത്പന്നമാണ് **പാലക്കാടൻ മട്ട** . വളരെ സ്വാദിഷ്ഠമായതും ചുവന്നനിറത്തോടുകൂടിയതുമായ അരിയാണ് പാലക്കാടൻ മട്ട. പാലക്കാടൻ മട്ട ഫാർമേഴ്സ് പ്രൊഡ്യൂസേഴ്സ് കമ്പനി ലിമിറ്റഡ് ആണ് ഭൂപ്രദേശസൂചികാപ്രകാരം ഇത് രജിസ്റ്റർ ചെയ്തിരിക്കുന്നത്.

## നെല്ലിനങ്ങൾ
ആര്യൻ, അരുവക്കാരി, ചിറ്റേനി, ചെങ്കഴമ, ചെറ്റാടി, തവളക്കണ്ണൻ, ഇരുപ്പൂ, വട്ടൻ ജ്യോതി, കുഞ്ഞുകുഞ്ഞു്, പൂച്ചെമ്പൻ എന്നിവയാണ് പാലക്കാടൻ മട്ട അരിയുണ്ടാക്കാനുപയോഗിക്കുന്ന പ്രധാന നെല്ലിനങ്ങൾ .

## ഇതുംകൂടി കാണുക
* ഭൂപ്രദേശസൂചിക
* നവര നെല്ല്
* ഗന്ധകശാല
* ജീരകശാല
* കൈപ്പാട് അരി

## അവലംബം

വർഗ്ഗം:കേരളത്തിലെ ഭൂപ്രദേശസൂചികകൾ
വർഗ്ഗം:അരി
വർഗ്ഗം:ഭൗമസൂചിക പദവി ലഭിച്ച കേരളത്തിലെ ഉൽപ്പന്നങ്ങൾ
വാട്ടർടൺ-ഗ്ലേഷ്യർ അന്തർദേശീയ സമാധാന ഉദ്യാനം

അമേരിക്കയിലെ ഗ്ലേഷ്യർ ദേശീയോദ്യാനവും, കാനഡയിലെ വാട്ടർടൺ ദേശീയോദ്യാനവും സംയുക്തമായി അറിയപ്പെടുന്നതാണ് **വാട്ടർടൺ-ഗ്ലേഷ്യർ അന്തർദേശീയ സമാധാന ഉദ്യാനം**(ഇംഗ്ലീഷ്: **Waterton-Glacier International Peace Park**).ഈ രണ്ട് ദേശീയോദ്യാനങ്ങൾക്കും സംരക്ഷിത ജൈവമണ്ഡലം എന്ന പദവി ലഭിച്ചിട്ടുണ്ട്. ഇവരണ്ടിനും ഒരുമിച്ചാണ് യുനെസ്കൊ ലോകപൈതൃക പദവി നൽകിയിരിക്കുന്നത്.

## അവലംബം

## പുറത്തേക്കുള്ള കണ്ണികൾ

*UNESCO World Heritage Site Entry

വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
വർഗ്ഗം:കാനഡയിലെ ലോകപൈതൃകകേന്ദ്രങ്ങൾ